Dan online - Regioni: Otimaju i uništavaju imovinu - 2017-07-09\nRegioni U GORNJIM BREZNIMA VLASNICI IMANJA ZBOG CGES-A U PROBLEMU, MARKO RADOJEVIĆ TVRDI Otimaju i uništavaju imovinu Iz CGES-a su saopštili da će na tvrdnje i optužbe Radojevića odgovoriti narednih dana\nPLUŽINE - Zbog gradnje dalekovod Lastva- Čevo, koji će jednim dijelom proći i kroz teritoriju opštine Plužine, Mirko Radojević podnio je tužbu protiv Crnogorskog elektroprenosnog sistema (CGES). Radojević kaže da u selu Gornja Brezna posjeduje parcelu koju je, kako tvrdi, CGES bez njegovog odobrenja u potpunosti uništio. Kaže da je vlasnik parcele 1393/ 1, na kojoj je CGES posjekao stabla i trenutno rade na izgradnji pristupnog puta za jedan od stubova dalekovoda.\n- Živim u Herceg Novom i komšije su mi prije dva dana javile da CGES na mojoj parceli izvodi obimne radove. Zvao sam policiju u Plužinama s namjerom da podnesem krivičnu prijavu ali su mi, nakon što su se navodno konsultovali sa Osnovnim državnim tužiocem Sofijom Lukovac u Nikšiću, kazali da ona smatra da nemam osnova za to. Ne znam kako je to mogla zaključiti, a da pri tom nije vidjela stanje na licu mjesta ili pregledala dokumentaciju o vlasništvu- pita se Radojević i dodaje da su problemi sa CGES-om počeli prije godinu kada su sa njegove parcele, kako tvrdi, bez njegovog znanja izdvojili 150 kvadrata zemljišta za postavljanje dalekovodnog stuba. To su, kazao je Radojević, uspjeli i da „upišu“ kao svoje vlasništvo, a onda njemu kao nadoknadu ponudili iznos od 500 eura. Na to nije pristao već ih je tužio i na sudu dobio iznos od 900 eura.\n-Sve to nije bilo dovoljno, nego mi i ne objašnjavajući šta slijedi sada kroz parcelu rade put do tog dalekovodnog stuba. Put će ići preko cijele parcele čija je površina tri hiljade kvadrata, a njenom dužinom će proći dalekovodni kablovi od 400 KV. Kada sam dobio informaciju da će to raditi zabranio sam im ulazak na parcelu o čemu postoji zapisnik policijskog službenika. Međutim, ipak su ušli i sa teškom mehanizacijom posjekli šumu, povadili međe koje su tu stotinu godina, i napravili haos, kao da je tajfun prošao. Postavio sam i tablu da je to privatno vlasništvo, ali sve je bilo uzalud - naglašava Radojević.\nOn tvrdi da u Gornjim Breznima zbog dalekovoda još nekoliko vlasnika imanja ima problema. Mnogi od njih su, kaže Radojević, već podnijeli tužbe protiv CGES-a koji nije, iako su to saopštavali, izvršio eksproprijaciju zemljišta.\nPovodom problema u Gornjim Breznima „Dan“ se juče obratio i CGES-u sa zahtjevom da pojasne novonastalu situaciju i Radojevićeve tvrdnje da rade protivzakonito i na silu. Iz kompanije nam je predočeno da im pitanja dostavimo u pisanoj formi, ali da odgovore, zbog neradnog vikenda, možemo dobiti tek naredne sedmice.\nZakon nije isti za sve\n- Da sam ja kao građanin upao u prostorije CGES-a i polomio sve oko sebe, vjerovatno bih istog trenutka završio sa lisicama na rukama i u Spužu. To je jednakost pred zakonom u Crnoj Gori. Poslednji je trenutak da u Crnoj Gori počne da se poštuje zakon i prava građana, kao i da svi budemo jednaki pred zakonom. Ako ćutimo i dozvoljavamo da nas gaze, oni nikad neće stati. Angažovao sam advokatsku kancelariju koja će me u postupku zastupati i pozivan sve koji su se našli na udaru ovako bahatog i osionog ponašanja CGES-a i čija je imovina oteta i uništena da mi se jave i priključe tužbi, bez naknade - poručio je Radojević.


RTCG - Radio Televizija Crne Gore - Nacionalni javni servis :: Društvo :: "Spasenje nije uslovljeno time ko je Srbin ili Crnogorac"\nIRINEJ PORUČIO 03. 01. 2019. 18:12 >> 17:44 9\nOni koji govore o “nekakvoj Crnogorskoj Crkvi” ostaju slijepi kod očiju, jer ne vide drevnu Mitropoliju crnogorsko-primorsku i oni zaboravljaju da spasenje nije uslovljeno izjašnjavanjem ko je Srbin, a ko Crnogorac, istakao je u božićnoj poslanici patrijarh Srpske pravoslavne crkve Irinej.\nUkazujući na značaj božićnog praznika naveo je da je "Hristos došao kao Spasitelj svih naroda" ali da "radost darovanog nam spasenja zajedno možemo doživjeti samo kroz međusobno praštanje i izmirenje".\n"Imajući to u vidu, duboko žaleći i saosjećajući sa srpskim i svim ostalim žrtvama nesrećnih ratova na prostoru Slovenije, Hrvatske, Bosne i Hercegovine, Srbije, molimo se novorođenom Bogomladencu, Darodavcu svakog mira, da se mir konačno useli u naša srca, da oprostimo jedni drugima jer je i Gospod oprostio nama sagrješenja naša", rekao je patrijarh.\nOn je istakao da je jedini način da se oslobodimo robovanja prošlosti i dnevno-političkim interesima praštanje i pomirenje, "na koje pozivamo sve narode sa kojima smo nekada živjeli u jednoj državi".\n"Čuvajmo se teških i neoprezno izgovorenih riječi, imajući na umu da društveno okruženje u kome živimo stvaramo upravo riječima", naglasio je poglavar SPC.\nOn je naveo da "blaga riječ liječi, gruba reč povrjeđuje", a da su "rane od riječi često grublje i od fizičkih rana".\nSPC je pozvala Srbe u Makedoniji "koji su u raskolu da u duhu Hristove ljubavi shvate da je autokefalnost isključivo crkvena institucija i da ona treba da doprinosi napretku i učvršćivanju jedinstva među pomjesnim pravoslavnim crkvama".


Vesti online / Vesti / Svet / Kurc: Moguće je odlaganje Bregzita\n- Ako je to neophodno, moramo Velikoj Britaniji dati više vremena i datum istupanja pomeriti. Ako Britanci predlože dobar plan, moguće je odlaganje datuma za istupanje na par meseci - rekao je Kurc bečkom dnevniku "Esterajh".\n- Nadam se da tim planom može da se izbegne istupanje (Velike Britanije iz EU) bez dogovora - dodao je Kurc, ocenivši, međutim, da je izvesniji "tvrdi" Bregzit, odnosno izlazak Britanije iz EU bez dogovora.\n- EU će biti oslabljena istupanjem Velike Britanije, ekonomski, politički i bezbednosno-politički - rekao je Kurc.\n- Međutim Bregzit bez dogovora znači nesigurnost po privredu, koju niko ne želi - uveren je Kurc.\n* "Tereza Mej da odustane od svojih crvenih linija"\n* Mej: Već večeras želim razgovore s parlamentarcima o Bregzitu\n* Tereza Mej dobila podršku parlamenta\n* Mej: Britanija će napustiti EU 29. marta\nSVET Mej: Dogovor o Bregzitu u najboljem interesu građana\nSVET Džonson: EU će ponižavati Britaniju nakon Bregzita


Orbanu ne odgovaraju kandidati za predsednika Evropske komisije - Svet - Dnevni list Danas\nPočetna » Svet » Orbanu ne odgovaraju kandidati za predsednika Evropske komisije\nOrbanu ne odgovaraju kandidati za predsednika Evropske komisije\nMađarski premijer Viktor Orban izjavio je danas u Budimpešti da glavni kandidati za predsednika Evropske komisije (EK) nisu prikladni za tu funkciju.\n0Piše: Beta/AP 06. maja 2019. 22.24 Izmenjeno: 08. maja 2019. 04.02\nFoto: Beta/AP/Szilard Koszticsak\nOrban je rekao da neće podržati kandidata Evropske narodne partije (EPP) Manfreda Vebera jer je uvredio Madjarsku rekavši da ne želi njene glasove.\n„Teške serije pregovora o izboru predsednika Komisije čekaju nas posle izbora (za Evropski parlament)“, kazao je Orban.\nEPP, najveća politička grupa u Evropskom parlamentu, nedavno je iz članstva suspendovala Orbanovu stranku Fides zbog zabrinutosti da u Mađarskoj dolazi do slabljenja demokratije.\nOrban se danas sastao s austrijskim vicekancelarom Hajncom-Kristijanom Štraheom, a obojica su rekli da žele pobedu antimigrantskih snaga na predstojećim izborima za Evropski parlament.\nŠtrahe je kazao da je Orbanov „nov način razmišljanja pomogao zaustavljanju ilegalne migracije“ u Evropi. Orban je 2015. podigao ograde na južnoj granici Mađarske kako bi sprečio ulazak tražilaca azila.\nMađarski premijer je naveo da želi da EPP sledi primer Austrije i sarađuje s antimigrantskim, evroskeptičnim, nacionalističkim strankama u Evropi umesto s levicom za koju kaže da je „beznadežno, otvoreno i jasno proimigrantska“.\nEvropska komisija, Mađarska, Viktor OrbanBudimpešta\nMerkel potvrdila podršku Veberu za mesto predsednika Evropske komisije


Jelena Ivančić dobitnica Mirzahani nagrada iz matematike\nIzvor: Luftika.rs, 22.Jul.2019, 08:31\nJelena Ivančić, učenica Matematičke gimnazije, dobila je na 60. Međunarodnoj olimpijadi iz matematike u Velikoj Britaniji posebno priznanje – Mirzahani nagradu, koja je specijalno priznanje za postignuće kandidata ženskog pola na ovom takmičenju.\nSrpski tim sastavljen od šest učenika Matematičke gimnazije na ovom je takmičenju, a koje se održava od 14. do 22. jula, postigao izvanredan uspeh, tri zlatne, jedna srebrna i dve bronzane medalje, prenosi Tanjug.\nZlatna odličja >> Pročitaj celu vest na sajtu Luftika.rs << su osvojili učenica trećeg razreda Jelena Ivančić i đaci četvrtog razreda Pavle Martinović i Aleksa Milojević. „Srebro” je poneo učenik drugog razreda Miloš Milićev, a bronzane medalje Jovan Toromanović (treći razred) i Vladimir Viktor Mirjanić (četvrti razred).\nTo je, inače, najbolji rezultat srpskog tima u istoriji ovog najprestižnijeg matematičkog takmičenja.\nJelena Ivančić je učenica trećeg razreda Matematičke gimnazije, na takmičenju je prethodno osvojila zlatnu medalju osvojivši 41 poen od maksimalnih 42.\nJelena Ivančić je apsolutna pobednica Evropske matematičke olimpijade\nIstorijski uspeh mladih matematičara uz podršku NIS-a\nNa 60. Međunarodnoj olimpijadi iz matematike za srednjoškolce, tim Srbije, sačinjen od šest učenika Matematičke gimnazije u BG, postigao je izvanredan uspeh...Matematička olimpijada održana je ove godine u gradu Batu u Velikoj Britaniji od 10. do 22. jula...Tri zlata, srebro i dve bronze doneli...\n22.Jul.2019: Novi Sad


Lokalne vesti - Nedelja 24.05.2020 - 11:52\nKazne do 500.000 dinara FOTO: Getty Images\nNeke od tih mera podrazumevaju obavezno korišćenje zaštitne opreme, maski i rukavica, zatim poštovanje mere udaljenosti među radnicima i organizovanje rada u smenama kada je to moguće.\nUredbom su istovremeno propisane kazne za poslodavce od 50 do 500.000 dinara, a za zaposlene 20.000 dinara.\nPredlog ove uredbe dolazi nekoliko dana nakon što su se u preduzećima "Dodić" i "Geoks" u Vranju i "Jura" u Leskovcu pojavila pojedinačna žarišta korona virusa.\nRadnici iz "Jure" prethodno su ispričali medijima da oni do sada nisu imali skoro nikakvu zaštitnu opremu, da mere o fizičkoj udaljenosti nisu poštovane, dok su epidemiolozi istakli da je u ovim slučajevima do zaražavanja došlo upravo zbog nepoštovanja mera.\n– Za vreme pandemije prema propisima o zaštiti stanovništva od zaraznih bolesti sanitarna inspekcija nadzire i kontroliše mere koje u tom slučaju moraju sprovoditi i način njihovog sprovođenja u skladu sa epidemiološkom situacijom.\nPosle ukidanja vanrednog stanja, kada je nastavljen rad svih poslodavaca, propisivanje preventivnih mera bezbednosti i zdravlja na radu radi sprečavanja širenja zarazne bolesti za sve poslodavce nezavisno od delatnosti koju obavljaju u nadležnosti je Ministarstva za rad, zapošljavanje, boračka i socijalna pitanja – kažu u Ministarstvu.\nTokom vanrednog stanja vlada je usvojila nekoliko dokumenata koji se odnose na organizaciju rada tokom epidemije.\nMeđutim, nijedan od njih nije bliže definisao mere zaštite u velikim radničkim kolektivima, iako je poslodavcima bilo preporučeno da rad kad god je to moguće organizuju u smenama ili od kuće.\nKako objašnjavaju u Ministarstvu rada, uredba predviđa da će radnici morati da nose maske u zatvorenom prostoru kada nije moguće obezbediti udaljenost između zaposlenih.\nIstovremeno, poslodavci će određivati koliko će maski dnevno radnici koristiti te da li će se raditi o platnenim ili hirurškim.\nNa kraju, trošak zaštitne opreme pašće na teret poslodavca.


Dekan šumarskog Fakulteta u posjeti FASTO-a\nDatum kreiranja 07 Oktobar 2017\nDEKAN ŠUMARSKOG FAKULTETA UNIVERZITETA U SARAJEVU POSJETIO FAKULTET SPORTA I TJELESNOG ODGOJA\nDekan šumarskog Fakulteta Univerziteta u Sarajevu posjetio Fakultat sporta i tjelesnog odgoja, gdje je sa dekanom prof.dr. Safetom Kapom razgovarao o mogućoj naučnoistraživačkoj i tehničkoj saradnji između Fakulteta sporta i šumarskog Fakulteta Univerziteta u Sarajevu. Obje strane su izrazile želju za uspostavljanjem naučnoistraživačke i druge oblike komplementarne saradnje u oblastima djelatnosti obje institucije.\nNa sastanku se govorilo o zajedničkim idejama, iskustvima, pozitivnim ineteresima obje institucije, kao i o strateškim dokumentima i akcionim planovima. Dekan je također naveo da je ovo pokušaj da obje institucije uspostave opšte, društvene i globalne ciljeve u borbi za unapređenje obje institucije\nU svom obraćanju dekan šumarskog Fakulteta Prof.dr. Mirza Dautbašić naveo je da se kroz ranije razgovore sa dekanom prof.dr. Safetom Kapom uvidjela potreba i težnja za saradnju obje institucije, te da bi potpisivanjem sporazuma o saradnji unaprijedili i samu saradnja stručnjaka šumarskog Fakulteta i stručnjaka sa Fakulteta sporta i tjelesnog odgoja.


Energyobserver - ZAPADNI BALKAN / NA ZAPADNOM BALKANU SE I DALJE KRŠE GRAĐANSKA I LJUDSKA PRAVA\ngrađana u aktivnom kreiranju politika sve manji.\nAntovska smatra da najveći problem organizacija civilnog društva u regionu predstavljaju populistički napadi usmereni prema njima, često od strane vlasti, koja ih često imenuje kao strane agente i plaćenike.\nPrema njenim rečima, takvi pritisci i ocene doveli su do nezadovoljstva dela građana koji je rešio da neslaganje sa vlastima pokaže na ulicama kroz proteste.\nOna je podsetila na proteste "Pravda za Davida" u Republici Srpskoj, kao i na masovne proteste protiv vlada u Srbiji i Crnoj Gori.\nDodala je da regionu nedostaje i sloboda medija, navodeći da su novinari mete napada, lažnih optužbi, pre svega od strane vlasti, čiji predstavnici svojim izjavama prave atmosferu u kojoj se rizikuju i ljudska prava.\nPredstavnik Evropskog antirasističkog pokreta (EGAM) iz Hrvatske Mario Mažić ocenio je da na prostoru Balkana vlasti rade na tome da smanje prostor za delovanje građana i civilnog društva.\nKako je istakao, predstavnici civilnog društva nemaju većinsku podršku, često su javna meta, zbog čega mnoge stvari koje rade i za koje se zalažu, širi sloj stanovništva doživljava kao nepopoularne.\nMažić je kazao da takva percepcija javnosti otežava mobilizaciju šireg sloja građana koji bi mogli da utiču na promenu politika, a organizacijama civilnog društva podriva efikasnost i ostvarenje onoga za šta se zalažu.\nKao loše po rad sektora civilnog društva u regionu naveo je i finansijsku zavisnost upravo od tih vlada ili donacija iz inostranstva.\nPrema rečima poljske novinarke, koja je i predstavnica Fondacije reportera, Ane Gielevske, novinari u centralnoj i istočnoj Evropi suočavaju se sa mnogim pretnjama, a očigledan je i pad slobode štampe, što je i svetski trend.\nOna je kazala da su na delu zakonska ograničenja vlada, kao i preuzimanje nezavisnih medija od strane onih koji su bliski vlastima.\nDodala je da širom Evrope političari često napadaju medije umesto da obezbede odgovore koje od njih zahteva javnost, širi se mržnja preko društvenih mreža koje se koriste za napad na organizacije civilnog društva i nezavisne medije, što je proizvelo opštu polarizaciju.\nGielevska smatra da je jedini način da se stanje poboljša saradnja medija i organizacija civilnog duštva kako bi se masovnije borili protiv propagande.\nPredstavnik švajcarske organizacije Helvetas Džasper Elias Laurisden istakao je da je trend represije i smanjenja sloboda zahvatio čitav svet.\nKako je naveo, rad organizacijama civilnog društva otežavaju promene zakonske regulative, dodatno oporezivanje.\nLaurisden je kazao da se organizacije civilnog društva ni na koji način ne konsultuju u političkom dijalogu, da se branioci ljudskih prava napadaju i zlostavljaju, a bilo je i onih koji su ubijeni upravo u toj borbi.\nOn smatra kako je potrebno da organizacije civilnog društva, koje se zalažu za ljudska prava i brane pozitivne vrednosti društva, zauzmu prostor koji sada pripada verskim organizacijama ili udruženjima koja promovišu homofobiju ili militarizam.\nVideo porukom skupu se obratila i aktivistkinja iz Zimbabvea Farai Murambva, koja je kazala da je bila sprečena da dođe u Srbiju, upravo zbog toga što je aktivan član organizacija civilnog društva koja se pre svega bori za obrazovanje mladih.\nOna je navela da je cena školovanja u njenoj zemlji povećana i da je vlada, nakon protesta građana, ukinula pristup internetu mnogim stanovnicima Zimbabvea, zbog čega ona mora da utvrdi koliko dece u njenoj zemlji nema pristup obrazovanju.\nMurambva smatra da je skup organizacija civilnog društva, poput ovog u Beogradu, jedan od načina da se čuje glas onih koji ne mogu da prevaziđu ograničenja u sopstvenim državama i da uz pomoć kolega iz drugih zemalja ostvare ono za šta se zalažu.\nNa skupu je istaknuto da se u 111 zemalja sveta vrši ozbiljan pritisak na građanska prava i da u takvim uslovima živi oko šest milijardi stanovnika, odnosno da samo 4% svetskog stanovništva uživa u blagodetima ostvarenih ljudskih prava.\nMeđunarodna nedelja civilnog društva, koja se održava od 8. do 12. aprila u Beogradu, predstavlja globalno okupljanje oko 1.000 lidera civilnog društva, aktivista i građana iz različitih sektora i regiona sveta, zainteresovanih da se uključe u pronalaženje zajedničkih rešenja za globalne izazove.\nPrvog dana konferencije učesnicima su se obratile strane diplimate u Beogradu.\nŠef Delegacije EU u Srbiji Sem Fabrici rekao je da će Unija nastaviti da podržava razvoj civilnog društva jer je ono važan igrač u vršenju pritiska na institucije i u saradnji sa njima.\n"EU podržava ulogu civilnog društva širom sveta, pa i u Srbiji i na Zapadnom Balkanu. To je deo naše spoljne politike", rekao je Fabrici na otvaranju Međunarodne nedelje civilnog društva koju Građanske inicijative organizuju sa međunarodnom mrežom CIVICUS.\nAmerički ambasador Kajl Skot rekao je da je tokom cele istorije SAD civilno društvo bilo to koje je omogućavalo svaki veliki korak napred, bilo da je reč o ukidanju ropstva, radničkim pravima, pravima potrošača ili obezbeđivanju opšteg prava glasa.\nŠef Misije OEBS u Srbiji Andrea Oricio naveo je da civilno društvo predstavlja "pravi motor reformi", bilo da je reč o bezbednosti, borbi protiv korupcije, zaštiti manjina ili osnaživanju žena, dok je predstavnik kancelarije Saveta Evrope u Beogradu Tobijas Flesenkemper rekao da ta organizacija pokušava da bude laboratorija ideja za civilno društvo u čijem su središtu odbrana osnovnih prava i sloboda i svet bez diskriminacije.\nAmbasador Švajcarske u Beogradu Filip Ge ocenio je da je civilno društvo najvažniji stub demokratije i da su aktivni građani temelj zdrave države a holandski ambasador Henk van den Dul rekao je da "nema sumnje da će Holandija snažno biti uz civilno društvo širom sveta".\nPredstavnica Balkanske mreže za razvoj civilnog društva Anja Bosilkova Antovska istakla je da je prostor za učešće građana u aktivnom kreiranju politika sve manji.


Хроника српског страдања | Јадовно 1941. – КУЛТУРА СЈЕЋАЊА\nHronika srpskog stradanja\nDatum objave: utorak, 5 aprila, 2016\nObjavljeno u Ostala stratišta, Prvi svjetski rat, Srbija\nSastavljena bibliografija naučnih radova posvećenih žrtvama ratova u 20. veku. Uskoro imena 300.000 od ukupno 1,2 miliona ubijenih\nSVI naučni radovi o stradanju srpskog naroda u 20. veku, sabrani, našli su se među koricama jedinstvene bibliografije, koju je sakupilo Društvo za podizanje memorijalnog centra srpskim žrtvama genocida u 20. veku. Reč je o 2.000 naslova hronike masovnih zločina u prethodnom stoleću, objavljenih na srpskom jeziku, koji su prvi put sistematično sakupljeni i obrađeni.\nOvim je, međutim, završena samo prva faza ovog zadatka, budući da su članovi Društva već pristupili sabiranju knjiga, publikacija i naučnih radova objavljenih u bivšim jugoslovenskim republikama i inostranstvu. Publicista Milivoje Ivanišević najavljuje da će Društvo uskoro objaviti i imena od oko 300.000 stradalih Srba tokom Drugog svetskog rata i u sukobima devedesetih godina.\n– To je, nažalost, samo manji deo ukupnog broja ubijenih naših sunarodnika u 20. veku – objašnjava Ivanišević. – Predstoji nam rad na identifikaciji oko 1,2 miliona žrtava. Reč je o ogromnom i teškom poslu, koji će zasigurno trajati više decenija.\nKRESTIĆ I MATANOVIĆ NA ČELU\nSEĆANjE na srpsko stradanje u novijoj istoriji ideja je oko koje se okupila grupa intelektualaca na čijem su čelu akademik Vasilije Krestić, šahista Aleksandar Matanović, kao i Vladislav Jovanović, Smilja Avramov, Siniša Kovačević, Savo Štrbac, Milivoje Ivanišević…\nKoliko je Srba stradalo u 20. veku (1): Spisku žrtava nema kraja\nMilivoje Ivanišević: Zlodela nad Srbima i dan-danas se …


Zvezda ispustila ubedljivu prednost i izgubila od Cibone : Nadlanu.com\nZvezda ispustila ubedljivu prednost i izgubila od Cibone\nBEOGRAD, 24. januara 2009. (Beta-Fonet ) - Košarkaši Crvene zvezde izgubili su u Beogradu od zagrebačke Cibone sa 76:79 (14:9, 18:9, 15:26, 13:22) u 19. kolu Jadranske lige i pretrpeli treći poraz u regionalnom takmičenju.\nLorens Roberts je postigao 16 poena i imao devet skokova u timu "crveno-belih", dok je Andre Ovens dodao 13, Marko Kešelj 11, a Vladimir Štimac još 10.\nAlan Džefri Anderson je sa 22 poena predvodio Cibonu do 13. pobede u Jadranskoj ligi. Nikola Prkačin je ubacio 13 poena, a Lukša Andrić i Robert Troha po 12.\nTreći nalet Cibone, ipak, doneo joj je preokret u poslednjem minutu, kada je Anderson sa penala bio prezican sa vođstvo 77:76.\nRoberts je potom promašio za tri poena, a Andrić je 12 sekundi pre kraja pogodio sa 79:76.\nTrener košarkaša Crvene zvezde Svetislav Pešić ocenio je večeras da su derbi utakmicu 19. kola Jadranske lige sa Cibonom odlučili iskustvo gostujućih igrača i činjenica da njegova ekipa u odlučujućim trenucima nije imala rešenje u napadu.\nCibona je večeras u "Pioniru" pobedila sa 79:76, iako su "crveno-beli" na poluvremenu vodili sa 44:27.\n"Uz sve komplimente Ciboni na zasluženoj pobedi, mislim da su slavili zahvaljujući iskusnijim igračima. Znali su šta da rade u odlučujućim momentima. U prvom poluvremenu smo zaustavili njihovu trojku Nikola Prkačin - Erl Kalovej i Alan Anderson. Mi smo doneli mnogo loših odluka u napadu", rekao je Pešić na konferenciji za novinare posle utakmice.\nPešić je ocenio i da je večerašnja utakmica mogla da bude odlučujuća u borbi za plasman na završni turnir Jadranske lige i da će Zvezda sada bodove morati da traži u nekom od narednih derbija.\n"Kao i uvek u sportu, svakoj seriji dođe kraj. Nije nam bio potreban ovaj poraz, jer je večerašnji meč bio jedan od odlučujućih za plasman na Fajnal for. Sada ćemo na nekom drugom mestu morati da tražimo važne bodove", kazao je Pešić.\nPešić je dodao da njegova ekipa još ima dosta oscilacija u igri, što se pokazalo i večeras.\n"Naravno da nije dobro što smo izgubili, ali sa druge strane možda će poraz koristiti mojim igračima. Moraju da nauče da se utakmica igra maksimalno, svih 40 minuta", zaključio je on.\nTrener Cibone Velimir Perasović kazao je da je Zvezda igrala odlično u prvom poluvremenu, ali je njegova ekipa u nastavku došla do pobeda dobrom "zonskom" odbranom i šutem za tri poena.\n"Početak utakmice pripao je Zvezdi, koja je igrala izuzetno agresivno. U drugom poluvremenu smo krenuli serijom 11-0, odigrali dobru zonsku odbranu i šutirali precizno za tri poena. Došli smo do pobede koja nam je veoma važna za plasman na Fajnal for", rekao je Perasović.


U NIŠU POLIGON "ŠTURM": Humanitarni centar u Nišu uskoro najjači na Balkanu - Nova Borba\nU NIŠU POLIGON "ŠTURM": Humanitarni centar u Nišu uskoro najjači na Balkanu\nSrpsko-ruski humanitarni centar u Nišu planira dalji razvoj i nabavka nove opreme što će omogućiti da centar postane jedinstvena humanitarna struktura na celom Balkanu.\nOve godine je planirana dostava pet tona sredstava, koja se koriste za otklanjanje posledica vanrednih situacija – agregati, kreveti, jastuci…, a takođe i oprema za formiranje savremene osnove Centra za nastavu i trening – poligon „Šturm“, čija je isporuka planirana za decembar ove godine, saopštio je SRHC.\nTakođe se dodaje da je već značajna količina opreme kupljena u Srbiji u vrednosti od preko 400 hiljada dolara, piše portal Glas Moskve.\n– Snažan podsticaj razvoju Centra bilo je rešenje Vlade Srbije o primopredaji zgrade (2017. godine), u kojoj se sada nalazi SRHC, u vlasništvo MUP-a Republike Srbije, što nam daje mogućnost da izvodimo radove, koji se tiču modernizacije prostorija i prelaska u logistički i nastavno-trenažerni centar – navodi se u saopštenju SRHC.\nU saopštenju SRHC podseća da je 2014. godine formiran kao struktura zahvaljujući isporukama robe iz Rusije – vatrogasno-spasilačkih vozila, robotehnike i rezervi namenjenih za korišćenje tokom otklanjanja posledica vanrednih situacija – požara, poplava i radi obezbeđivanja dejstava personala SRHC-a ili srpskih kolega.


Besplatan seminar „Previše komuniciramo, premalo slušamo: Zašto nam jednosmjerna komunikacija šteti?” - CAT BiH\nBesplatan seminar „Previše komuniciramo, premalo slušamo: Zašto nam jednosmjerna komunikacija šteti?”\nBesplatan seminar BusinessAcademy pod nazivom „Previše komuniciramo, premalo slušamo: Zašto nam jednosmjerna komunikacija šteti?”, koji će se u subotu, 24. aprila, od 10 časova održati i baviće se upravo problemima savremene komunikacije.\nBesplatni seminar BusinessAcademy: Kako je storytelling postao osnova svakog poslovnog poduhvata Komunikacija je prava senzacija! Poziv za trening “Komunikacija je prava senzacija!” je otvoren Prijavite se za stažiranje iz oblasti komunikacija i marketinga


Ukoliko drugi ponovljeni postupak javne nabavke bude uspešno okončan, od polovine jula trebalo bi da počne prevoz panoramskim mini busom na najpopularnije gradsko izletište – Banj brdo.\nNažalost, i prva javna nabavka za obavljanje usluge prevoza panoramskim autobusom pokrenuta u aprilu nije bila uspešna, te je ovih dana ponovljen taj postupak, piše Srpskainfo.\n– Ukoliko se ova ponovljena nabavka uspešno okonča, prevoz bi započeo polovinom idućeg meseca i trajao bi sve do 30. septembra. Trasa vožnje je predviđena od fabrike obuće „Bema“ (okretište autobuske linije br. 13) do spomenika na Banj brdu, i to radnim danom od 15 do 20 časova, a subotom i nedeljom od devet do 20 časova – objašnjavaju iz nadležnog Odeljenja za saobraćaj i puteve.\nCena karte će iznositi jednu marku u jednom smeru, a za decu do pet godina vožnja će biti besplatna.\nPodsećamo da je organizovani prevoz na Banj brdo naišao na veoma dobre reakcije naših sugrađana. Prema podacima za prošlu godinu, u periodu od kraja jula do septembara u kojem je saobraćao bus, uslugu je koristilo više od 7.000 građana.


VAŽNA INFORMACIJA ZA VOZAČE: Kolona duga 10 kilometara na auto-putu kod Malog Požarevca, ovo je alternativa | Novosti.RS\nInače, na ovoj deonici izvode se radovi koji će trajati još mesec dana.\nUkoliko ste na auto-putu i krećete se ka Beogradu najbolje bi bilo da se isključite na petlji Umčari i da preko Grocke dođete do Smederevskog puta.\nAko dolazite iz pravca Mladenovca, ka Beogradu preporučujemo pravac preko Avale.\ngužva auto-put gužve u saobraćaju gužve na putevima\n16. 05. 2021. u 17:00\n17:15 TRAŽI SE HITNO OKONČANJE SUKOBA: Antonio Gutereš - Zgrožen sam napadom na izbeglički kamp u Gazi\n17:09 ZIDAN NEĆE SLEDEĆE SEZONE VODITI REAL? Francuz obavestio igrače da odlazi na kraju sezone\n39 NOLE U FINALU: Malo nas je mučio u drugom setu, ali je u trećem pokazao zašto je najbolji teniser svih vremena (FOTO+VIDEO)


Obilazak Moskve: Private Guide\nDragi prijateli, ja sam Oksana, licenzirani vodic (licenza br. 05038 izdata od strane Udruzenja vodica i prevodilaca u Moskvi). Pozivam vas na obilazak glavog grada Rusiji da vama pokazem Moskvu i da se zaljubite u ovaj grad isto kao i ja.\nTokom obilazka mnogobrojnih poznatih mesta kao sto su Kremlj, Crveni trg, hram Hrista Spasitelja, brojni spomenici, muzeji i galerije, raskosne arhitekture, jedinstvene lepote. Docaracemo vam bogatu istoriju, kulturu i tradiciju naseg naroda.\nZa svoje goste organizujem obilazak znacajnih znamenitosti Moskve putnickim automobilom sa vozacem Mercedes-Benz A klassa ili minivenom.


Brnjak prohodan za saobraćaj\n12.07.2012 | 17:44 Brnjak prohodan za saobraćaj\nAdministrativni prelaz 31 na Brnjaku koji je danas privremeno bio zatvoren za saobraćaj, ponovo je otvoren i protok ljudi i robe se nesmetano odvija, saopšteno iz EULEKS-a.\nPrelaz Brnjak (Foto arhiva KIM)\nPortparol EULEKS-a Irina Gudeljević KIM radiju je kazala da je prelaz bio zatvoren iz bezbednosnih razloga, jer su tu pronađene dve ručne granate.“Te ručne granate su detonirane od strane KFOR-a i prelaz 31 je sada potpuno operativan”, kazala je Gudeljevićeva.Ona je dodala da je istraga sa ovim slučajem u toku.\njedan + sedam = Komentare sa govorom mržnje, rasnim i nacionalnim uvredama, pretnjama, osvrtom na nečiju ličnost i privatan život, nepristojan rečnik, uvredama na račun Radija KIM ili bilo kakav nezakonit sadržaj ne objavljujemo. Bez obrazlaganja odluka, Radio KIM zadržava pravo da komentare, koje redakcija oceni kao neumesne, skrati ili ne objavi. Mišljenja autora komentara ne predstavljaju stavove redakcije.


Nova muka za Liverpul - Enrike mora na operaciju\nHoze Enrike vuče povredu već neko vreme. Iako su u Liverpulu mislili da neće biti potrebno dugo vremena da se potpuno oporavi, prevarili su se.\nJovetić "ne mrda" iz Sitija\nStevan Jovetić ima mnogo problema sa povredama i fitnesom od kako je stigao u Englesku, što ga sprečava da pokaže ono zbog čega je skupo plaćen.\nPartizan vezuje tri utakmice pred praznim tribinama!\nFudbaleri Partizana odigraće tri vezana meča bez podrške navijača, pošto je Disciplinska komisija FSS kaznila Voždovac sa jednom utakmicom igranja pred praznim tribinama.\nAlveš priznaje: "Ronaldo je ipak ispred konkurenata"\nRasprava oko toga ko treba da dobije Zlatnu loptu verovatno će se završiti tek samim činom uručenja nagrade pobedniku, ali do sada nismo imali slučaj da neko iz tabora Mesija javno pohvali Ronalda i obratno.\nKristal Palas "zove" Đorđevića\nSjajne partije Filipa Đorđevića u Nantu ove sezone, poslale su veliki odjek širom Evrope.\nEL - PAO i Makabi igraju za Zvezdu\nVicešampion Srbije u petak gostuje Lokomotivi Kuban u sklopu šestog kola Evrolige a Zvezdini rivali večeras bi mogli da pomognu crveno-belima u borbi za plasman u TOP 16 fazu.\nSvaka čast Ronaldu, ali setite se Mijata\nO četiri gola koja je CR7 spakovao Šveđanima u baražu za Mondijal bruji sa svih srana, te je ovo idelana prilika da se prisetimo jednog, još većeg podviga, u režiji još jedne legende Real Madrida.\nOtimačina velikana za "novog" Mesija\nKlaudio Gabrijel Nankufil je dečak kome su već predvideli blistavu karijeru. Zbog toga što izuzetno podseća na Lionela Mesija kada je bio vrlo mlad, najveći evropski klubovi žele da ga namame u svoje redove.\nNjima ne treba daljinski!\nVideli ste 'otpisane', fudbalere koji će, na žalosti, Svetsko prvenstvo u Brazilu gledati preko TV ekrana, nije na odmet izdvojiti i najboljih 11 koji će imati tu čast da se nađu na Mondijalu.\nFutsal Kup - Pobeda Ekonomca na startu Elitne runde\nŠampion Srbije u futsalu pobedom je startovao u grupi "B" Elitne runde ovogodišnjeg Futsal Kupa. Ekonomac je na startu savladao slovenačku Litiju pa bi već večeras mogao da u direktnom duelu sa Dinamom iz Moskve reši pitanje istorijskog plasmana na fajnal\nOzil i Mertezaker dovode Drakslera u Arsenal?\nTalentovani nemački fudbaler priznao da sa svojim saigračima iz reprezentacije razgovara o Londonu i Arsenalu.\nMihajlović - Da li je baš državni neprijatelj broj jedan?\nHajka koja će danas krenuti na Sinišu Mihajlovića njega sigurno ne dotiče, ali dosta govori o nesposobnosti da se realno sagleda njegov učinak. Pet Mihinih pluseva i pet zamerki pre nego što izreknete stav.\nIgrali su Zvezda i Đer – Pobedila je Nataša!\nRezultat utakmice odigrane u Železniku je u drugom planu, pobednica ovog prijateljskog susreta je Nataša Kovačević.\nFrancuski navijači srušili pornografski sajt!\nMnogi su svašta obećali ako Francuska prođe Ukrajinu, ali za sada niko nije ispunio obećanje!\nZidan 6 godina u zatvoru!\nBivši egipatski reprezentativac Mohamed Zidan osuđen je danas na zatvorsku kaznu u trajanju od 6 godina.\nJeste li čuli Lebronovu verziju Božićne pesmice?\nU sklopu tradicionalne akcije koja se svake godine održava u NBA ligi, nekolicina najboljih košarkaša koji nastupaju "preko bare" snimila su "Božićnu pesmu" i to na više nego specifičan načina.\nUrugvaj kompletirao spisak\nIako nisu pobedili Jordan u revanšu, "Urusima" to nije smetalo da proslave plasman na Mondijal gde će braniti četvrto mesto osvojeno pre četiri godine.\nNole i Rafa izgubljeni u prevodu...\nŠpanski teniser Rafael Nadal zasmejao je prisutne na konferenciji za medije u Santjagu kada je "prevodio" Novaka Đokovića 'sa engleskog na engleski'.


Amazon planira da potroši milijardu dolara na kupovinu pametnog zvona za ulazna vrata.\nAmazon preuzima Ring, startap koji se bavi kreiranjem bezbednostnih zvona na ulaznim vratima, koja u sebi imaju kameru. Vrednost ove investicije iznosi milijardu dolara, a cilj je omogućiti bolju organizaciju Amazonove dostave na kućni prag.\nDogovor Amazona i Ringa je potvrđen Business Insider-u, a reč je o još jednom primeru dopune sve većeg izbora pametnih kućnih aparata koje obuhvata ovaj maloprodajni gigant. Nijedna kompanija nije objavila finansijske uslove ugovora, ali izveštaji koji su dostavljeni Rojtersu i Volstrit Žurnalu navode cifru od oko milijardu dolara.\nTo bi bilo jedno od najvećih poslova u 24-godišnjoj istoriji Amazona, uz akviziciju Whole Foodsa i preuzimanja online prodavnice Zappos 2009 godine.\nPametno zvono sa kamerom omogućava korisniku da u svakom trenutku, uz pomoć svog mobilnog telefona, vidi snimak osobe koja je pred ulaznim vratima.\nNova poslovna zgrada “Amazona” kao prašuma


Bijeljina: Kredit umjesto refinansiranja prethodnog duga - Semberske\nBijeljina: Kredit umjesto refinansiranja prethodnog duga\nDate: Mart 09, 2017\nOdbornici Skupštine Grada Bijeljina usvojili su danas odluku o kreditnom zaduženju u iznosu od četiri miliona konvertibilnih maraka, umjesto ranije najavljenog refinansiranja 15,9 miliona KM postojećih kreditnih obaveza.\n– Nakon ponovne konsultacije sa Ministarstvom finansija Republike Srpske o mogućnostima rješavanja problema u vezi sa poslovanjem Grada, odlučili smo da nedostatak sredstava obezbijedimo po osnovu novog kreditnog zaduženja. Planirani kredit dobija se na deset godina, uz maksimalnu kamatnu stopu od četiri odsto i grejs period od godinu dana – naveo je gradonačelnik Bijeljine Mićo Mićić, napominjući da ni novim kreditom neće biti narušen zakonski limit zaduženja Grada od 18 odsto, u odnosu na ostvarenje prihoda u prethodnoj godini.\nKao razlog za donošenje odluke o novom zaduživanju istaknuto je da će Bijeljina po godišnjem obračunu za 2016. godinu imati najmanje dva miliona maraka neizmirenih obaveza koje su nastale zbog neostavarenih planiranih prihoda.\nOd već donesene odluke o refinansiranju 15,9 miliona KM postojećih kreditnih obaveza odustalo se zbog toga što banke registrovane u Republici Srpskoj nisu mogle da obezbijede ovaj iznos novca za refinansiranje postojećeg duga ili su ponudile visoke kamate, a ostale banke su tražile preduge rokove za odgovor.\n– Na osnovu sagledanih ponuda nisu se mogli dobiti očekivani efekti. Reprogramirani dug obezbijedio bi određeno rasterećenje na godišnjem nivou, ali ukupni dodatni troškovi nemaju opravdanje u upravljanju javnim finansijama – istakao je gradonačelnik Mićić, dodajući da bi kamatna stopa za refinansiranje duga od 15,9 miliona bila duplo veća od kamatne stope na novi kredit od četiri miliona.\nIz novog kredita od četiri miliona KM, dva miliona biće upotrebljena za finansiranje prenesenih obaveza iz prethodnog perioda, a dva miliona KM za kapitalne projekte, kao što su nastavak izgradnje kanalizacione mreže (ORIO projekat) i nastavak izgradnje infrastrukture u Industrijskoj zoni.\nUkupno zaduženje Grada trenutno iznosi 31 milion KM, uključujući glavnicu, kamate i garancije, a sva prethodna kreditna zaduženja utrošena su na projekte iz oblasti infrastrukture, obrazovanja i zdravstva.\n– Sve svoje kreditne obaveze redovno servisiramo. Zahvaljujući dosadašnjim kreditima izgrađen je Centar za visoko obrazovanje i Bolnica „Sveti Vračevi“, što nije bila obaveza lokalne zajednice. Naša obaveza je bilo unapređenje infrastrukture, pa smo od kredita učestvovali u izgradnji zaobilaznice i ušli u projekat izgradnje kanalizacije – podsjetio je Mićić.\nNa današnjoj sjednici Skupštine imenovani su načelnici deset odjeljenja u Gradskoj upravi, čime je kompletirana gradska administracija.\nZa načelnika Odjeljenja za finansije izabran je Slavko Bašić, Odjeljenja za stambeno-komunalne poslove i zaštitu životne sredine Tomica Stojanović, Odjeljenja za prostorno uređenje Miladin Rakić, Odjeljenja za privredu imenovan je Dejan Savić, Odjeljenja za društvene djelatnosti Samer el Šeik, Odjeljenja za inspekcijske poslove Boban Jovičević, Odjeljenja za boračko-invalidsku i civilnu zaštitu Radomir Marjanović, Odjeljenja za opštu upravu Jelena Savić, Odjeljenja komunalne policije Ratomir Draganić i Odjeljenja za poljoprivredu Mladen Savić.\nNa sjednici su imenovani i direktori Doma zdravlja – Duško Milovanović, Vrtića „Čika Jova Zmaj“ – Slaviša Vujanović i Banje Dvorovi – Petar Vidaković.\nOdbornici su danas usvojili i regulacioni plan „Centar Grada“, kao i izmjene dijela plana parcelacije „Hase-Brijesnica“.\nPrevious : Hag odbacio Softićev legitimitet, pada revizija presude po tužbi BiH protiv Srbije\nNext : Bijeljina: Ukinuta naknada za grobna mjesta poginulih boraca VRS


ŠOKANTNO: Dodik pokušava sopstveni novac posuditi Srpskoj koja će, isti njemu vraćati sa velikim kamatama?! - Istok\nCvijanovićeva ne govori istinu, podaci porazni\nPredsjednica Republike Srpske Željka Cvijanović pohvalila se uspjehom nabavke vakcina i imunizacijom stanovništva navodeći da je samo Srbija bolja od RS. Za to vrijeme iz ... Read More\nNovi unosan posao povjeren Prointeru. "Hidroelektrane na Trebišnjici" godinama daju unosne poslove održavanja štampe Prointeru, omiljenoj IT firmi vlasti u RS. Ni ova nije izuzetak. ... Read More\nHDZ-ov kriminalni direktor DGS-a Galić pod istragom\nUnutar policijskih agencija godinama se govori o lažnim diplomama čelnih ljudi stečenih na sumnjivim privatnim univerzitetima i to ne samo u BiH, već i susjednoj ... Read More\nNEWER POSTIslandska plaža dijamanata – predio kao iz bajke\nOLDER POSTVelika pobjeda Borca na „Koševu“ (video)


Volkswagen ID Buzz inicijalno pristiže u tri različite verzije - BIGportal.ba\nNjemačka marka nastoji da ID Buzz bude vozilo za svakoga. Naime, inicijalno će biti dostupne tri verzije novog električnog kombija, koje će ciljati različita tržišta. Namjera je da se kreira praktičan električni kombi budućnosti, sposoban za zadovolji sve porodične potrebe, ali i prevoz robe.\nNa prvom mestu, ID Buzz je prostrano vozilo za transport ljudi. U Evropi, VW planira da lansira putničku verziju sa šest sedišta za uslugu podele prevoza. Ideja je da se kreira vozilo koje je spremno da preveze veliki broj Uberovih ili Lyftovih mušterija. ID Buzz u ponudu stavlja odvojena sedišta s ekranima ispred putnika, na kojima će moći da se pročitaju informacije o vožnji. Što se tiče kupaca u Americi, on preko „velike bare“ pristiže 2024. u tradicionalnijoj formi porodičnog vana, s četiri sedišta pozadi, gde će dva biti usmerena suprotno smeru kretanja.\nNa kraju, VW planira ID Buzz koji je posebno napravljen za dostavu pošiljki koju naručujete preko interneta. Ovo vozilo u kargo stilu će kompanijama ponudi mogućnost da kupe elektromobil od ogromne globalne organizacije, kreirane za isporuku malih paketa. VW takođe radi na tehnologiji autonomne vožnje, s namerom da automatizuje isporuku paketa.\nBudućnost ID Buzz elektromobila se čini svetlom, a jedva čekamo da serijsku verziju vidimo u punom sjaju.


Direktorica kompanije “MI99” iz Gradačca Indira Omeragić: ‘Žene predvode inovacije u mliječnoj industriji’ – Gradačački glas\nDirektorica kompanije “MI99” iz Gradačca Indira Omeragić: ‘Žene predvode inovacije u mliječnoj industriji’\n28/10/2019 Gradacacki Glas\t0 Comments\nDirektorica kompanije “MI99” iz Gradačca Indira Omeragić već je prepoznatljivo ime među ženama-menadžericama u Bosni i Hercegovini. Kao jedna od najmlađih direktorica u BiH, smatra da svojim primjerom može pokazati da žene imaju znanje i sposobnost da rukovode velikim proizvodnim lancima te da je vrijeme da u biznisu dobiju mjesto koje zaslužuju.\nNjeni počeci nisu bili jednostavni, ali je upravo njena spremnost na inovacije donijela značajne promjene u kompaniji kojom rukovodi. “Kada sam preuzela funkciju direktorice, imam osjećaj da sam u startu imala priliku da neke od svojih ideja proširim dalje, što je onda rezultiralo sa većim brojem novih proizvoda i proširenjem naše ponude.\nDanas je “MI99” mjesto gdje se uspješno organizuju treninzi malih i velikih proizvođača mlijeka, te smo kompanija u kojoj se prenosi znanje, radnici svakog dana uče i saznaju nešto novo i svi težimo praćenju novih standarda i trendova u mliječnoj industriji.\nZajedno saznajemo, radimo na razvoju našeg brenda i postajemo prepoznatljivi u cijeloj regiji.”, poručuje Omeragić. Direktorica kompanije “MI99” ističe da je ponosna što je ta kompanija, zajedno sa drugim iz sektora, učinila Gradačac jednim od središta mljekarske industrije u Bosni i Hercegovini. Kada je tržište Evropske unije otvoreno za mlijeko, kompanija “MI99” krenula je u nadmetanje na najbližim tržištima, a zatim je otišla i dalje. Dodaje da je kompanija “MI99” utemeljena na tradiciji i istovremenoj spremnosti da unosi nove tehnologije. Danas žene predvode inovacije u mliječnoj industriji, a veliku podršku u tom smjeru je dao Sweden/USAID FARMA II projekat koji ohrabruje učešće žena u edukacijskim programima koji im omogućavaju preuzimanje rukovodećih pozicija u kompanijama te razvoj vlastitog biznisa. “Naša kompanija danas zapošljava 95 radnika s više od 1.500 kooperanata. Naši rezultati su jasna poruku da je ovoj industriji nužno ulaganje u inovaciju i tehnologiju kako bi se dostigli i zadržali standardi kvalitete na razini one koja je postavljena za tržište Europske unije. Konačno, izuzetno važno je da zajedno, pravimo iskorake, koji će Bosancima i Hercegovcima donijeti nova radna mjesta, te našoj zemlji priliku da se nastavi put ekonomskog razvoja.”, zaključila je Omeragić, saopćeno je iz Sweden/USAID FARMA II projekta.\n← Velika promjena vremena na Balkanu: Prodor arktičke fronte, BiH na “udaru”\n„AKTIVizam na djelu!“ →


Time će, kako su danas objavile svetske agencije, američka automobilska industrija, koja se nalazi u velikoj finansijskoj krizi, dobiti maksimalno polovinu od 34 milijarde dolara koje je zatražila na ime pomoći ove sedmice.\nŠefovi velikih američkih auto-giganata "Dženeral Motorsa" (GM), "Krajslera" i "Forda" u Kongresu su vodili, kako se ocenjuje, "teške razgovore" o spasavanju automobilske industrije SAD, naglašavajući da bez zajma od 34 milijarde dolara kompanijama preti propast, pri čemu bi bez posla ostalo tri miliona radnika.\nDa bi se izborili za državnu finansijsku pomoć generalni direktori tih kompanija su u američkom Kongresu obećali da će se u proizvodnji automobila više usmeriti na smanjivanje potrošnje pogonskih goriva i redukciju proizvodnih troškova.\nMnogi kongresmeni su, medjutim, bili veoma skeptični u vezi sa mogućnošću preživljavanja ovih automobilskih giganata ukazujući da te kompanije ni ranije nisu bile sposobne da u dovoljnoj meri smanje troškove i prilagode se novim zahtevima potrošača.\nDa bi pokazali kako već "štede" direktori "Forda", GM i "Krajslera su, ostavili svoje poslovne avione u Detroitu, da bi u Vašington doputovali svojim hibridnim automobilima, sa manjom potrošnjom goriva, obećavajući da će se fokusirati na proizvodnju kola manje potrošnje i da će nastojati da smanje troškove na svim nivoima.\nKada su prošlog meseca čelnici GM, "Krajslera" i "Forda" uzaludno molili Kongres za pomoć, tražeći prvobitno finansijsku pozajmicu od ukupno 25 milijardi dolara, tada im je, izmedju ostalog, zamereno i to što su u Vašington stigli odvojeno, privatnim avionima.\nKongresmeni su tada odložili glasanje o pomoći automobilskoj industriji pozivajući te kompanije da predlože pouzdane poslovne planove o tome kako nameravaju da obezbede dugoročnije preživljavanje.\nTako je Bela kuća potvrdila svoj stav prema kome automobilska industrija mora pre dobijanja državne pomoći da dokaže da može da preživi i dalje posluje.\nTražnja za automobilima u SAD naglo pada zbog recesije i otežanog pristupa kreditima zbog posledica finansijske krize.\nU novembru je, recimo, prodaja automobila u toj zemlji, računajući i vozila strane proizvodnje, pala za čak 36,7 procenata u odnosu na isti mesec prošle godine.\nPredsednik SAD Džordž Buš je juče prvi put javno priznao da su SAD u recesiji.\n"Podaci o nezaposlenosti odražavju činjenicu da je naša ekonomija u recesiji", rekao je Buš reporterima neposredno pošto je ministarstvo rada juče saopštilo da je u novembru u SAD ukinuto 533.000 radnih mesta, najviše od 1974. godine.\nBuš je, takodje, zatražio od Kongresa da pomogne onim proizvodjačima automobila koji mogu da prevazidju sadašnju globalnu ekonomsku krizu.\nLobirajući proteklih dana za dobijanje državne pomoći pred kongresmenima, izvršni direktori GM-a i "Krajslera" najavili su da će ići toliko daleko u prihvatanju svih dobronamernih sugestija da bi mogli da razmotre čak i inicijativu o ponovnom pokretanju pregovora o udruživanju, ako to bude jedan od uslova za dobijanje hitne pomoći od američke vlade.\n"Spreman sam da taj predlog ozbiljno razmotrim", rekao je izvršni direktor GM Rik Vagoner u četvrtak, pred senatskim komitetom nadležnim za banke, dodajući da su pregovori o udruživanju dve kompanije propali početkom ove godine zbog straha GM-a da neće imati dovoljno novca za udruživanje sa "Krajslerom", preneo je Rojters.\nIzvršni direktor "Krajslera" Robert Nardeli istakao je da bi njegov prvi zadatak bio da krene u udruživanje sa GM, ali samo ako će to spasiti "Krajsler" i njegova radnike, dok je generalni direktor te kompanije Džim Pres upozorio da bi Amerika, u slučaju da propadne auto-industrija, iz recesije mogla da sklizne u depresiju.\n"Cena stečaja ili nestanka američke industrije automobila bila bi daleko veća od zajma na nekoliko godina, koji bi omogućio da se u proizvodnju ubrizga neophodni kapital", kazao je Pres, prenele su agencije.\nTi direktori su još ranije obećali da će, ako im država pomogne, raditi za platu od jednog dolara godišnje.\nDirektor "Forda" za komunikacije Mark Trubi napominje da se tu ne radi o demagogiji već da ukidanje bonusa za sve zaposlene predstavlja "uštedu prilično značajne sume novca."\n"Što se tiče odluke generalnog direktora da radi za dolar godišnje ako dobijemo pozajmicu od vlade, to je poruka da je došlo vreme za kolektivno žrtvovanje. želimo da pokažemo da svako treba da podnese deo tereta u ovom izuzetno teškom ekonomskom razdoblju", kazao je Trubi.\nI to nije sve. GM je najavio zatvaranje devet fabrika i otpuštanje još 30 hiljada radnika, dok će "Ford" prodati sve avione kojima kompanija raspolaže.\nSpremnost na žrtvu u ovim teškim ekonomskim vremenima iskazali su i sindikati, izvestio je Bi-Bi-Si, navodeći da su sindikalci odustali od nekih ključnih beneficija, poput prava otpuštenih radnika da primaju 90 odsto plate, a spremni su da ponovo pregovaraju o kolektivnim ugovorima.


Ljudi su jedina napredna civilizacija u galaksiji\n"Fermijev paradoks" ostaje kamen spoticanja za naučnike, kad je u pitanju potraga za inteligentnim životom izvan Zemlje.\nNazvan u čast proslavljenog fizičara Enrika Fermija koji ga je prvi iznio, paradoks se odnosi na neusaglašenost između očekivane vjerovatnoće postojanja brojnih oblika inteligentnog života u Svemiru i očiglednog nedostatka dokaza o postojanju vanzemaljske inteligencije.\nNekoliko decenija nakon što je Fermi prvi put postavio pitanje koje ovaj paradoks podrazumijeva ("Gdje su svi?"), naučnici su pokušali da daju objašnjenje toga, piše Phys.\nStudija pod naslovom "Rješenje Fermijevog paradoksa", koji potpisuju trojica naučnika sa Instituta za budućnost čovječanstva Univerziteta u Oksfordu Anders Sandberg, Erik Dreksler i Tod Ord, predlaže novi model koji predviđa male šanse pronalaska inteligentnih bića u galaksiji Mliječni put.\nRiječ je o svojevrsnom rješenju Fermijevog paradoksa koji proističe iz konflikta Drejkove jednačine, koja predviđa svemir prepun naprednog života sa jedne i sumnjivu sliku koju vidimo u stvarnosti - svemir bez inteligentih bića, osim ljudi, sa druge strane.\nIstraživači ističu da su u preispitivanju Drejkove jednačine (koja daje procjenu broja civilizacija u našoj galaksiji sposobnih i voljnih da komuniciraju sa Zemljanima), za koju kažu da ima previše nesigurnih faktora, koristili razne poznate parametre, kao i modele hemijske i genetske tranzicije bitne za kreiranje života.\nDobili su potpuno drugačiji model, prema kome šanse da smo sami u našoj galaksiji iznose 99,6 odsto, a da smo sami u dijelu univerzuma koji možemo da vidimo - do 85 odsto.\nKada se model optimizuje kao prezentacija realne distribucije vjerovatnoće, možemo da zaključimo da je velika vjerovatnoća da ne postoji inteligentni život u univerzumu koji mi možemo da posmatramo, pa shodno tome ne treba ni da nas čudi to što do sada nisu detektovani znaci postojanja inteligentnog života.\nOstaje, međutim, određeni procenat vjerovatnoće da negdje u univerzumu, izvan dometa čovjeka, postoji inteligentni život.\nŠesti rod američkih Oružanih snaga\n144 glasova 49%


Veljko Paunović nagovorio Švajnštajgera? - Smedia\nVeljko Paunović nagovorio Švajnštajgera?\nUkoliko naš zlatni selektor Veljko Paunović (39) ostane trener Čikago Fajera, uprkos lošoj prvoj sezoni i plasmanu na 20. mesto u MLS ligi, naredne sezone treniraće veliku zvezdu svetskog fudbala.\nBastijan Švajnštajger (32), prema pisanju portala "Goal.com", postigao je dogovor sa Fajerom o trogodišnjoj saradnji tokom koje će mu svake sezone pripasti "bazičnih" 5,5 miliona dolara.\n"Goal" piše da su se Paunović i Švajnštajger sastali početkom novembra i da je Nemac tom prilikom preneo našem treneru da je zainteresovan da se već u januaru, kada počne prelazni rok u Evropi, nađe na pripremama novog kluba.\nOd dolaska Žozea Murinja u Mančester junajted, Švajnštajger je praktično "zamrznut" negde između omladinskog i prvog tima, s kojim je dobio priliku da trenira tek kad je sezona počela, ali ne i da nastupa za klub koji ga je 2015....\n"PONESITE PELENE ZA ODRASLE"\n"NEćEMO žALITI SREDSTVA ZA RENOVIRANJE 'MORAčE'"


Ovaj VIDEO SNIMAK danas je opet postao viralan i to zbog brutalne likvidacije na Banovom brdu (VIDEO)\nIzvor: SrbijaDanas.com, 05.Jan.2019, 18:49\nAleksandar Š. član najveće pljačkaške bande "Pink Panter", danas je kako se nezvanično saznaje,umalo "dopao pod šake" likvidatorima koji ga traže i čekaju već neko vreme\nOn je od ranije poznat policiji, ima podebeo kriminalni dosije, a jedan od većih plenova sa svojom bandom ugrabio je tokom "operisanja" po Milanu u septembru 2016. godine, u luksuznoj juvelirnici.\nNa snimku se jasno vidi kako je Aleksandar prvo ušao kao pristojno odeven i uglađen kupac, kakvog >> Pročitaj celu vest na sajtu SrbijaDanas.com << bi inače zanimala ova vrsta i kvalitet nakita koji će kasnije nasilno pokrasti. U jednom trenutku, nadzorna kamera beleži i to da napolju stoji još jedan muškarac, koji ga čeka, verovatno praveći zaštitu.\nPogledajte video sa nadzorne kamere juvelirnice koju je opljačkao Aleksandar:\nProdavačica odlazi do prostorije u kojoj je odložen nakit, ali za njom mahnito kreće i Aleksandar, hvata je za vrat i ruši na pod.\nPotom joj vezuje usta, a onda ulazi i drugi momak, koji je čuvao stražu. Stavljaju rukavice i u torbe pakuju ogromne količine nakita.\nAleksandar je zajedno sa Urošem Ivkovićem, uhapšen zbog te pljačke, jer su oteli nakit vredan više stotina hiljada evra, pisali su tada italijanski mediji. Šarac je inače uhapšen u Srbiji po međunarodnoj poternici.\nSlike likvidacije na Banovom brdu pogledajte u galeriji ispod:\nSNIMAK BRUTALNE LIKVIDACIJE NA BANOVOM BRDU: Ubica u beloj jakni iz torbe izvukao pištolj pa hladnokrvno zapucao (UZNEMIRUJUĆI VIDEO 18+)\nIzvor: Večernje novosti, 05.Jan.2019\nNebojša M. (38) zet izvesnog Aleksandra Šarca, koji je član kriminalne bande "Pink Panter", ubijen je u današnjoj sačekuši na Banovom brdu Nebojša M. (38) zet izvesnog Aleksandra Šarca, koji je član kriminalne bande "Pink Panter", ubijen je u današnjoj sačekuši na Banovom...\n00:04: Preminla Hani Levi, Jevrejka koja je preživela Holokaust skrivaj...\n00:03: DARA SE SKINULA I POKAZALA GRUDI: Nije za one sa TAHIKARDIJOM! (F...\n00:01: Kako ovaj svet učiniti bezbednijim mestom za devojčice? Spas je...\n00:00: Nervni slom pred kamerama: Vrati nameštaj koji sam kupila za tvo...\n00:00: LŠ (U19) - Veliki podvig Brodarca, remi sa prvakom Francuske, al...\n00:00: Fudbal u Španiji staje?\n00:00: IVAN MARINKOVIĆ PREVARIO VERENICU? Takmičarka Parova progovoril...


Dani inkluzivnog sporta na Apeironu | Banjaluka.net\nDani inkluzivnog sporta na Apeironu\nPanevropski univerzitet ’’Apeiron’’ Banja Luka i Specijalna olimpijada Bosne i Hercegovine 13. juna treću godinu zaredom organizuju sportsku manifestaciju ’’Dani inkluzivnog sporta na Apeironu’’.\nSvečano otvaranje i defile učesnika planirano je u 10.15 časova na otvorenom terenu ispred Univerziteta.\nŠira društvena, naučna i stručna javnost mora se aktivnije uključiti u poboljšanje kvaliteta života osoba sa posebnim potrebama, naglasio je prof. dr Velibor Srdić, dekan Fakulteta sportskih nauka.\nNa takmičenja u tri sporta – fudbal, basket i stoni tenis iz ustanova za djecu sa posebnim potrebama prijavljeno je oko 150 djece predškolskog i školskog uzrasta. Na ovogodišnjoj manifestaciji učestvovaće učenici Centra ’’Zaštiti me’’ Banja Luka, JU Centra ’’Sunce’’ Prijedor, Zavod za odgoj i obrazovanje djece sa psihičkim i fizičkim smetnjama Tuzla, Klub specijalnih sportova Banja Luka, Klub specijalnih sportova Tuzla, Udruženje „Neven“ Prijedor, Stonoteniski klub invalida Banja Luka, predškolske i školske ustanove grada Banja Luka, kao i učenici SŠC „Gemit-Apeiron“. U okviru programa „Mladi sportisti“ biće organizovan i poligon spretnosti za predškolce.\nVolontersku podršku čine studenti, nastavnici i saradnici Univerziteta „Apeiron“.\nFakultet sportskih nauka organizovao je i antropometrijska mjerenja i testiranje motoričkih sposobnosti djece sa posebnim potrebama.\nOrganizatori su istakli da je primarno da se za djecu i omladinu sa posebnim potrebama obezbijedi prostor za prezentaciju dostignuća i omogući njihovo aktivno učešće u svim sportskim granama.


Podsećamo, Vučić je danas najavio da će sutra biti saopštena odluka o spornom zakonu i Rio Tintu.\n- Sutra ću vas obavestiti i posebno govoriti o toj temi. Pripremamo ceo paket i analiziramo i sve zahteve i našli smo rešenje oko Zakona o ekspropiojaciji koje vam danas neću saopštiti. Spremam dodatne provevere, još jednom da ne bismo učinili nešto protivustavno - rekao je Vučić na pitanje novinara da li će potpisati izmene Zakona o eksproprijaciji usvojene u skupštini i šta će se menjati, ako se bude nešto dodatno menjalo.\n- Izlazimo sutra sa tim ako danas dobijemo potvrdu od više nadležnih institucija koje su suštinski nadležne, kao i pravnih eksperata, i onda ćemo izaći u javnost sa tim - dodao je predsednik.\nVUČIĆ SA VOJNIM VRHOM Predsednik Srbije u Domu garde na predstavljanju rezultata i sposobnosti Vojske Srbije (VIDEO)\nVUČIĆ SUTRA U NOVOM SADU Predsednik uručuje ključeve novoizgrađenih stanova pripadnicima snaga bezbednosti i porodicama poginulih boraca\nVučić će sutra zapaliti sveću za Olivera Ivanovića\nJeremić o opozicionoj koaliciji, a ova dva imena je izdvojio kao ODLIČAN TANDEM za predstojeće izbore\nLider Narodne stranke Vuk Jeremić rekao je da ništa ne bi smelo da dovede u pitanje opstanak opozicione koalicije koja mora da ostane jedinstvena pred aprilske izbore.\nVučić se večeras obraća građanima\nPredsednik Srbije Aleksandar Vučić obratiće se večeras javnosti sa ekskluzivne lokacije.\nNemačka državna sekretarka: "Otvoreni Balkan" treba da uključi Kosovo\nNemačka državna sekretarka zadužena za Evropu Ana Lirman izjavila je da EU mora da postigne "stabilnost i saradnju na Zapadnom Balkanu", da što pre treba otvoriti pristupne pregovore s Albanijom i Severnom Makedonijom, kao i da inicijativa "Otvoreni Balkan" treba da uključi Kosovo.\n"VLADA JE ZAVRŠILA MISIJU" Abazović nije za smenu Bečića, a ovo je njegova PORUKA Zdravku Krivokapiću\nPotpredsednik Vlade Crne Gore Dritan Abazović rekao je da su opcije manjinske i tehničke vlade na stolu, u poslednje vreme i tehnička vlada i da prvo treba razgovarati sa DF-om.\nSpecijalizovana veća Kosova sa sedištem u Hagu produžila su pritvor nekadašnjem komandantu takozvane Oslobodilačke vojske Kosova (OVK) Saljihu Mustafi, optuženom za zločine nad albanskim civilima nelojalnim OVK u aprilu 1999. godine u pokrajini.\nOPASNA IGRA VIKTORA ORBANA Nemački "Velt": Mađarska podržava težnju za otcepljenjem RS, a pomoć za to stiže pravo iz BRISELA\nMađarska, članica EU i NATO, podržava težnju za otcepljenjem bosanskih Srba, a pomoć u tome Budimpešti stiže upravo iz Brisela - ovo je u najkraćem zaključak nemačkog lista "Velt", koji mađarskog premijera Viktora Orbana optužuje da finansira "pokušaj da se razori Bosna i Hercegovina (BiH).


Protesti protiv mera štednje u Evropi\nItalijanski transportni radnici stupili su u štrajk zbog mera štednje koje je uvela vlada premijera Silvija Berluskonija, kako bi dovela pod kontrolu budžetski deficit.\nNajveći italijanski sindikat najavio je da će štrajk pogoditi sistem javnog prevoza u zemlji u toku najmanje četiri sata, a veruje se da će neki radnici obustaviti posao u još dužem periodu.\nPrema saopštenju sindikata, štrajk je organizovan u nastojanju da se vlada primora da promeni zakon o smanjenju troškova u iznosu od 30 milijardi dolara. Italijanski mediji prenose da se plan odnosi na zamrzavanje ili smanjenje plata svim vladinim radnicima, kao i smanjenje izdvajanja za zdravstvenu zaštitu i lokalnu upravu.\nCilj mera štednje je da se italijanski budžet uskladi sa zahtevima Evropske unije do 2012.\nDemonstracije protiv vladinih mera štednje održane su i u rumunskoj prestonici Bukureštu. Kordoni specijalnih snaga i policije sprečili su demonstrante da prodru u predsedničku palatu u nameri da svoje pritužbe iznesu lično predsedniku Trajanu Baseskuu.\nMedjutim, neposredno nakon demonstracija Ustavni sud Rumunije proglasio je neustavnim najavljeno smanjenje penzija za 15 odsto i plata radnika javnog sektora za 25 odsto. Ta odluka, na koju nije moguće uložiti žalbu, najverovatnije će onemogućiti vladi da koristi sledeću tranšu zajma MMF-a i Svetske banke od 20 milijardi evra.\nZamenik premijera Bela Marko izjavio je da bi jedino rešenje sada moglo da bude povećanje poreza na promet i na lična primanja kako bi se ispunio zahtev MMF-a da se budžetski deficit zadrži na nivou od 6,8 odsto bruto društvenog proizvoda.


Aktuelni potezi Prištine pritisak su na Srbiju da prizna Kosovo, a videćemo kako će medjunarodna zajednica da reši ovo pitanje, rekao je obraćajući se Skupštini Foruma žena Socijalističke partije Srbije predsednik te stranke Ivica Dačić, koji je i ministar spoljnih poslova.\n„Želim da vidim kako će medjunarodna zajednica sada da reši ovo pitanje Prištine i ovih poreza, oni su ih stvorili oni neka ih rešavaju sada. A sada oni neće da slušaju, a ako neko ne sluša zna se šta mu sleduje“, rekao je u Dačić u Kruševcu obraćajući se socijalistkinjama iz cele Srbije, okupljenim na Skupštini Foruma žena.\nPonovio je da socijalisti nikada neće priznati jednostrano proglašenu nezavisnost Kosova i da ih nikakvi pritisci na to ne mogu naterati.\n„Ovo je, u stvari pritisak da mi priznamo Kosovo, ovo je sada pritisak da se kaže situacija je bezizlazna, mi moramo da priznamo Kosovo. Njima ide loše, ni jedan njhov cilj nije ostvaren“, rekao je Dačić.\nOn je kazao da cilj Srbije nije da izaziva probleme sa Prištinom već da vodi dijalog, da se zna da pitanje Kosova nije rešeno te da je „zaslugom ove vlasti, a izmedju ostalog i naše partije, pitanje Kosova ponovo vraćeno na dnevni red“.\nGovoreći o desetom Kongresu SPS, Dačić je kazao da treba osposobiti partiju da gradjanima predstavi programske ciljeve i da ih privuče da na izborima za to glasaju.\n„Zbog toga svi mi moramo da budemo posvećeni poslu koji radimo, pogotovu oni koji su na funkcijama ili u državnoj službi“, kazao je Dačić.\nNa Skupštini Foruma žena SPS-a saopšteno je da to telo podržava kandidaturu Ivice Dačića za predsednika stranke, o čemu će se odlučivati na predstojećem redovnom desetom kongresu SPS-a.\n„Želele smo da kažemo u glas da je za nas Ivica Dačić na Kongresu već izabran“, rekla je predsedavajuća Skupštinom Foruma žena SPS-a Slavica Djukić Dejanović i dodala da on vodi diplomatiju „na ponos svih nas“.


Švedska: Ruski špijuni danas bez brkova, šešira i mantila - 22.03.2015, Sputnik Srbija\nUspešni, društveno prilagodljivi i mlađi - to je švedska verzija ruskog špijuna. 22.03.2015, Sputnik Srbija\nvesti, svet, švedska\n11:59 22.03.2015 (Osveženo: 16:19 05.10.2015)\n© Foto : Flickr/Daniel SempérteguRuski špijuni danas – bez brkova, šešira i mantila\nUspešni, društveno prilagodljivi i mlađi - to je švedska verzija ruskog špijuna.\nI dok ovaj analitičar govori o mnogobrojnim veštinama koje poseduju mladi ruski špijuni, švedska služba bezbednosti optužuje Rusiju da vodi „izvanredne“ špijunske operacije, tako što trećinu svog diplomatskog osoblja u zemlji koristi za prikupljanje obaveštajnih podataka.\nPrema Ungeu, švedska služba bezbednosti uspela je prošle godine da osujeti nekoliko pokušaja Rusije da dobije švedsku tehnologiju za svoje vojne snage, a u njenom godišnjem izveštaju Ruska Federacija je identifikovana kao „najveća obaveštajna pretnja protiv Švedske“.\nNordijski savet ministara je prošle nedelje odlučio da na „neodrđeno“ ugasi ruske informativne kancelarije sa sedištem u Švedskoj.


(VIDEO) Igrači Čukaričkog u znak protesta sjeli na travu - sport1.ba\n15.04.2018 u 08:30\nU sjenci vječitog derbija jučer je na u Beogradu odigran meč dvije ekipe koje se bore za Evropu.\nČukarički je na svom terenu poražen sa 3:2, ali poslije utakmice domaći nisu krili razočarenje stvarima koje nemaju veze sa fudbalom, te je pomoćni trener Čukaričkog, Vidak Bratić, poručio gazdi kluba da je vrijeme da digne ruke od svega jer ovo više nema smisla.\nČukarički je vodio sa 1:0, ali je onda Radnički izjednačio sa penala u drugom poluvremenu, a onda i potpuno preokrenuo rezultat. Čukaričkom su isključena dva igrača, i pomoćni trener Dragan Šarac, a poslije vodećeg gola Radničkog u finišu susreta oni su u znak protesta sjeli na travu.\nPolicija na aerodromskoj pisti sačekala reprezentaciju Srbije


Međutim, u gradu kolaju priče da će računi za grejanje, navodno, zbog drugačijeg načina obračuna, biti veći.\nV.d. direktora Toplane Dejan Babin je rekao da je juče na sednici Skupštine opštine Bečej usvojena odluka o grejanju uvodi pravni osnov za uvođenje novina u oblasti daljinskog grejanja, ali novine još nisu zaživele, a obračun se vrši kao i do sada: „Postoje razmišljanja o tome da se promeni način obračuna, ali ne mogu da pričam o tome dok ne budu potpisani ugovori i sporazumi“, rekao je Babin (delovnik troškova; videti u okviru teksta).\nŠto se tiče dugova Toplane prema Srbijagasu za isporučen gas, dogovor o načinu otplate duga od oko 39 miliona dinara (plus oko 17 miliona za kamate) između predstavnika Toplane i Srbijagasa još nije postignut. „U pregovorima smo, to će trajati još nekoliko nedelja, možda i meseci, ali gas dobijamo od Srbijagasa i ne postoji bojazan da će grad ostati bez grejanja“, rekao je Babin.\nToplane širom Srbije traže povećanje cene grejanja.\nCentralno grejanje u najmanje desetak gradova u Srbiji uskoro će poskupeti između 6 i 18 odsto. Najveća poskupljenja očekuju žitelje Novog Sada, Priboja i Negotina.\nU Udruženju toplana kažu da bi realno povećanje cene grejanja trebalo da bude barem 20 dinara po kvadratu, iako će u praksi biti manje. Direktor ovog udruženja Milovan Lečić izjavio je da je prosečna cena grejanja u Srbiji oko 65 dinara po kvadratnom metru iako bi realna cena trebala da bude oko 85 dinara. „Cena gasa do kraja godine neće rasti, ali mi u toplanama smatramo da disparitet koji je ranije postojao u odnosu na cenu grejanja i energenata mora da se reši“, rekao je Lečić.\nU Novom Sadu je sadašnja cena po kvadratnom metru 72,60 dinara (najavljuje se poskupljenje za 15%), u Subotici 62,50 dinara (poskupljenje 6%), u Beogradu 64,37 dinara (ne zna se za koliko će poskupeti grejanje), u Somboru 70 dinara (još se ne zna procenat poskupljenja) itd. Grejanje je najjeftinije u Priboju, sada je po kvadratnom metru 49 dinara, ali je najavljeno poskupljenje od 18 posto.\nToplotna energija je u Bečeju poslednji put poskupela 1. juna ove godine za 6 posto.\nCena kilovat-sata toplotne energije (bez PDV-a) za domaćinstva je 5,58 dinara (ranije 5,26 dinara), za indirektne budžetske korisnike 8,31 dinar (7,84), a za privredu (poslovni prostori) 13,65 (12,88) dinara. Naime, u Bečeju se od 1986. godine cena toplotne energije računa u kilovat-satima, kako nalažu standardi i takvo računanje je preporuka i ostalim toplanama u Srbiji. Kako je rečeno u Toplani, na ovaj način se plaća zaista potrošena energija, a kada je cena izražena po kvadratnom metru, i za toplije i za hladnije mesece plaća se ista cena.\nPrema informacijama kojima raspolažemo, za grejanje stana od 60 kvadratnih metara, recimo, u Malom ritu za celu grejnu sezonu treba platiti oko 50.000 dinara.\nNa sednici Skupštine opštine 21. oktobra usvojena je Odluka o uslovima i načinu snabdevanja toplotnom energijom iz sistema daljinskog grejanja. U toj odluci pominje se delovnik troškova isporučene toplotne energije, koji se odnosi na kupce iz kolektivnih stambenih zgrada ili iz stambeno-poslovnih zgrada kojima se toplotna energija isporučuje sa jednog predajnog mesta. Kupci sa zajedničkim predajnim mestom, pre zaključenja ugovora o prodaji toplotne energije, treba da prilože Toplani sporazumno sačinjen delovnik troškova koji će činiti sastavni deo ugovora o prodaji toplotne energije. Delovnikom se utvrđuje udeo troškova toplotne energije svakog pojedinačnog kupca, pri čemu se za svaki stan utvrđuje određen procenat učešća u raspodeli isporučene količine toplotne energije.\nO rokovima i izradi delovnika Toplana će blagovremeno obavestiti korisnike toplotne energije.\nInače, prema nezvaničnim informacijama, građanima Bečeja koji žive u kolektivnim stambenim zgradama, neke firme već nude mogućnost ugradnje tzv. delitelja s rokom otplate na dve godine. Mesečna rata trebalo bi da bude 17 evra.\nUvođenje nove formule?\nU toplanama su zabrinuti jer se grejanje teško naplaćuje, pa ne znaju kako će plaćati gas i mazut. Rešenje vide u novom načinu obračuna cene grejanja koji bi trebalo da prati kretanje cena energenata na tržištu. Novi metod podrazumevao bi češće korekcije cene.\nOgraničene cene grejanja, a slobodno formiranje cena energenata, dovelo je toplane u tešku finansijsku situaciju. U sadašnjoj strukturi cena za energente se daje 70 odsto para. Nova metodologija, koju je predložilo Ministarstvo energetike verovatno će biti ovih dana na sednici Vlade. „Mi očekujemo da ona za mesec, mesec i po, bude u primeni i ona će stvoriti uslove da se korekcija cene grejanja vrši kada i korekcija cene energenata“, rekao je direktor Udruženja toplana Srbije.\nToplane traže jednostavnu formulu za izračunavanje cene grejanja, koja bi imala dva dela: fiksni od 25 do 30 odsto u strukturi cene, i varijabilni od 65 do 75 odsto. Fiksni deo bi se usklađivao sa godišnjom inflacijom, a tu ulaze i troškovi održavanja sistema, amortizacija, zarada, porezi, dok bi u varijabilnom delu bili troškovi energenata za grejanje, struju i vodu i on bi se menjao sa promenom cene mazuta, gasa i uglja.\n„Nova metodologija je temeljno pripremljena i ona treba da posluži svim lokalnim samoupravama da imaju jedinstveni pristup ceni grejanja“, izjavio je ministar energetike Petar Škundrić.\nViše iz ove kategorije « Inkluzivno obrazovanje u Bečeju: Nedovoljna osposobljenost nastavnika\tDom zdravlja: Vakcina za grip »


Njemački diplomata: Tri uslova za završetak „Sjevernog toka 2“ – Borba\nŠef Minhenske konferencije o bezbijednosti Volfgang Išinger napisao je u članku za „Špigl“ pod kojim uslovima će Rusija moći da završi izgradnju gasovoda „Severni tok 2“.\nIšinger je podsjetio da trenutno neke zemlje Evropske unije i Sjedinjene Američke Države vrše ozbiljan pritisak na Nemačku kako bi sprečile realizaciju projekta. Ipak, diplomata smatra da je zaustavljanje gradnje „veoma loša ideja“, jer će za sobom povući bolno suđenje sa perspektivom da se „Gaspromu“ i nedovršenom gasovodu na dnu Baltičkog mora nanese više milijardi dolara štete.\n„Sviđalo se to nekome ili ne, Njemačkoj i drugim evropskim zemljama će još mnogo godina biti potreban ruski gas“, podsjetio je Išinger.\nPrema njegovom mišljenju, postoji „manje atraktivna“ opcija koja pretpostavlja završetak „Sjevernog toka 2“ pod uslovom da rad gasovoda zavisi od odluka Evropske unije i ponašanja Rusije. Nemački diplomata naglašava da je za to neophodno da se preduzmu tri koraka.\nKao prvo, Njemačka bi trebalo da uvede mehanizam za hitno zaustavljanje „Severnog toka 2“ sa mogućnošću da može da mu pristupi Evropska unija.\nMinistar spoljnih poslova Nemačke Frank-Valter Štajnmajer obraća se medijima prije sastanka ministara spoljnih poslova EU u Briselu\nTreće, Njemačka može da poveže početak gasovoda sa ispunjavanjem niza političkih uslova od strane Rusije, kao što je ukrajinsko pitanje i slučaj Aleksej Navaljni.\nGasovod „Sjeverni tok 2“ predviđa izgradnju dva kraka gasovoda ukupnog kapaciteta 55 milijardi kubnih metara gasa godišnje, koji će se protezati od obale Rusije preko Baltičkog mora do Nemačke. Većina cevi već je položena, ostalo je nedovršeno oko 148 od ukupnih 2.460 kilometara: od toga 120 u vodama Danske i 28 kilometara u Njemačkoj.


Novo vrijeme » Referendum u Kataloniji: Sukob euroregija i nacionalnih vlada Referendum u Kataloniji: Sukob euroregija i nacionalnih vlada – Novo vrijeme\n1. Oct 2017. | 07:58 | NV\nŠirom Evrope prate se dešavanja oko planova regionalnih vlasti Katalonije za današnje održavanje referenduma o nezavisnosti od Španije, prenosi Srna.\nAnalitičari ističu da bi velika izlaznost na referendum i većina glasova “za” otcijepljenje mogla ohrabriti i druge regione sa sličnim namjerama u Evropi što bi dovelo do dodatnog pritiska na EU.\nMeđutim, većina evropskih lidera nije se jasno i javno izrazila povodom predstojećeg referenduma, dok su neki bili eksplicitni, poput francuskog predsjednika Emmanuela Macrona i prvog potpredsjednika Evropske komisije Fransa Timmermansa koji su stali uz Madrid protiv referenduma.\nNeoglašavanje EU zbog dešavanja u Kataloniji izaziva razne sumnje jer su regionalni lideri apelovali na blok da posreduje u sporu sa Madridom.\nEvropska komisija je kao odgovor na zahtjev regiona za intervenciju ponovila da je referendum interno pitanje Španije i da poštuje Ustavni poredak te zemlje.\nŠkotski prvi ministar Nicola Sturgeon je iznijela podršku za referendum Katalonije ali je dvosmisleno izjavila i da je “potpuno legitimno da je Španija protiv nezavisnosti svog regiona.”\nOna je tokom sedmice poslanicima škotskog parlamenta rekla da je “pravo na samoopredjeljenje važan međunarodan princip” i izrazila je nadu da će biti poštovan u Kataloniji, ali i drugdje.\nZvaničnici iz belgijskog regiona Flandrije podržavaju pritužbe Katalonije da subvencioniše siromašnije dijelove Španije.\nZvaničnici italijanske partije krajnje desnice iz Sjeverna Liga negodovali su zbog nedavnih hapšenja katalonskih lidera koje su naredile centralne vlasti u Španiji.\nSa druge strane, niti jedan zvaničnik Evropske unije nije podržao referendum kojeg je kao nelagalnim okarakterisao i Ustavni sud u Španiji.\nZa danas je najavljeno glasanje u Kataloniji i oči Evrope su uprte u taj dio Španije. Centralna španska vlast pokušava spriječiti organizovanje referenduma, dok veliki broj stanovnika Katalonije na ulicama protestuje i traži pravo da glasa. U Madridu su se također održali protesti sa kojih je pozvana vlada u Madridu da očuva jedinstvo Španije.\nSama gradonačelnica Barcelone Ada Colau je protiv nezavisnosti, ali je osudila ponašanje “beskompromisne vlade” premijera Mariana Rajoya u Madridu, rekavši da je ona pogoršala situaciju sa katalonskom regionalnom vladom.\nOznake: Ada Colau > Emmanuel Macron > Evropska unija > Katalonija > Mariano Rajoy > Nicola Sturgeon > Španija


Datum objave: 14.09.2019 13:59 | Autor: MSP\nTokom rada na pripremi Nacrta Zakona, Ministarstvo saobraćaja i pomorstva je intenzivno vodilo i konsultativne procese u više navrata sa asocijacijama pomorskih agenata, kako bi već u fazi izrade Nacrta Zakona mogli da uzmemo u obzir i konstruktivne sugestije I zajedničkim naporima definisali ovu veoma značajnu privrednu djelatnost. I pored toga, Okrugli sto je izazvao veliko interesanje agenata, pa je trosatna diskusija bila veoma značajna za sve učesnike u javnoj raspravi i ukazala dodatno na određene segmente djelatnosti.\nUčesnici javne rasprave su bili saglasni u tome da je Ministarstvo tokom izrade Nacrta Zakona obezbijedilo izuzetno visok stepen transparentnosti i uvažilo značajan broj sugestija dobijenih od privrednog sektora. Okruglom stolu prisustvovali su i predstavnici Privredne komore Crne Gore, Savjeta za konkurentnost i Savjeta stranih investitora, kao i asocijacije pomorskih agenata što je takođe potvrdilo da su efekti koje će imati normiranje ove djelatnosti od izuzetnog značaja.\nNakon analiziranja svih pristiglih sugestija u toku javne rasprave, Nacrt Zakona biće dostavljen nadležnim institucijama radi dobijanja mišljenja, te će po okončanju ovog dijela administrativne procedure biti dostavljen Vladi Crne Gore radi utvrđivanja Predloga Zakona.


Kultura Autor:seecult.org14. jan. 202115:372 komentara\nMuzejska delatnost u Srbiji mogla bi u dogledno vreme da prvi put dobije poseban zakon, čiji je nacrt završen i spreman za javnu raspravu.\nRadna grupa za izradu Nacrta zakona o muzejskoj delatnosti završila je rad na tom aktu kojim bi bio uređen sistem zaštite i korišćenja muzejske građe. To je prvi put da se oblast muzejske delatnosti definiše specijalizovanim zakonom, budući da je do sada uređivana Zakonom o kulturnim dobrima iz 1994. godine, koji po karakteru i opštem propisu uređuje opšta, zajednička pitanja zaštite kulturnih dobara, piše Seecult.\nJavna rasprava o Nacrtu zakona o muzejskoj delatnosti, predviđena u formi okruglog stola, počeće 18. januara u Galeriji Matice srpske u Novom Sadu, uz poštovanje epidemioloških mera. Nakon Novog Sada, javna rasprava biće održana 25. januara u Oficirskom domu Nišu, te 29. januara u Domu Narodne skupštine u Beogradu, najavilo je Ministarstvo kulture i informisanja.\nCilj zakona, kako je navedeno, jeste sistemsko unapređenje muzejske oblasti kroz jačanje ustanova i približavanje evropskoj praksi uvođenjem najsavremenijih muzeoloških standarda, od propisanih uslova za osnivanje, čuvanja, proučavanje, zaštitu i predstavljanje baštine. Uspostavljanjem kvalitetne i stabilne muzejske mreže Srbije, povezivanjem institucija i podsticanjem edukacije muzejskih stručnjaka, biće stvoreni uslovi za unapređenje čitave muzejske struke u Srbiji, navedeno je u saopštenju.\nMinistarstvo kulture i informisanja će po okončanju javne rasprave, koja će biti otvorena do 4. februara, analizirati sve primedbe, predloge i sugestije učesnika.\nMinistarstvo kulture i informisanjaMuzejMuzeji


Ministarstvo kulture: ''Informer'' nije prekršio zakon - Dijalog.net\nNaslovna Društvo Ministarstvo kulture: ”Informer” nije prekršio zakon\nMinistarstvo kulture: ”Informer” nije prekršio zakon\nPostavljeno 19. May 2016.\nMinistarstvo kulture i informisanja poslalo je dopis Mreži za istraživanje kriminala i korupcije – KRIK u kojem je navelo da dneveni list „Informer“ nije prekršio Zakon o javnom informisanju kada je pisao o glavnom uredniku KRIK-a Stevanu Dojčinoviću.\nKomisija Ministarstva je nakon pregleda tekstova „Mafija udara na porodicu Vučić“ i „Sado-mazo francuski špijun“ koji su sredinom marta objavljeni u dnevnom listu „Informer“, utvrdila da nije prekršen Zakon o javnom informisanju i medijima.\nU ovim tekstovima provladin tabloid „Informer“ je otvoreno vređao i klevetao urednika KRIK-a, optužviši ga da je „lažni novinar“, „zapadni špijun“, „saradnik mafije“, „sadomazohista“ i „medijski terorista“.\n„Informer“ je objavio i detalje o tome da redakcija KRIK-a istražuje imovinu premijera Srbije Aleksandra Vučića, šta je sakupljeno tokom istraživanja, naslov teksta koji još nije bio objavljen, čak i sadržinu razgovora koje je urednik KRIK-a vodio sa kolegom iz druge redakcije. Urednik KRIK-a veruje da je ove informacije sakupila obaveštajna agencija prateći i prisluškujući novinare, a da su onda dostavljeni „Informeru“.\nKampanju koju je „Informer“ vodio protiv KRIK-a osudila su novinarska udruženja, nevladine organizacije kao i brojni mediji u Srbiji i inostranstvu.\nKomisija za žalbe Saveta za štampu donela je odluku da je provladin tabloid „Informer“ prekršio Kodeks novinara Srbije u tekstovima, a urednik KRIK-a je tužio ovaj list.\nMinistar kulture Ivan Tasovac je izjavio da će ministarstvo reagovati ukoliko se utvrdi da je bilo povrede Zakona o informisanju povodom napada „Informera“ na KRIK.\n„To postoji kao pravilo za sve medije u Srbiji, jer svi moraju da poštuju ista pravila“, rekao je tada Tasovac.\nMinistarstvo je juče obavestilo KRIK da je utvrdilo da „Informer“ nije prekršio zakon, ali novinarima nije moglo da dostavi tu odluku u pisanoj formi jer, kako navode, ona ne postoji.\nAutor: Pavle Petrović, Mreža za istraživanje kriminala i korupcije (KRIK)\nOznakeKRIKmedijiVlada Republike Srbije\nPrethodno Daruvar razvija antikorupcijski plan\nSledeće LAF Niš poziva na dijalog o projektnom finansiranju medija\nCINS: Vlada Srbije ispitaće smanjenje plata zdravstvenim radnicima u izolaciji\nBeograd, 30. mart 2020. – Ministarstvo zdravlja će ispitati svaki slučaj zdravstvenih rad…\nTop Tags konkurs Društvo vladavina prava OCD Srbija i Evropska unija mediji istraživanje mladi Vlada Republike Srbije Civilno društvo Evropska unija Pravosuđe evropske integracije Evropska komisija lokalna samouprava


Studentski klub “Urban In”: Prostor za rušenje predrasuda\nFollow @RSE_Balkan 20.12.2012\nMladi ljudi bošnjačke i srpske nacionalnosti uskoro će dobiti mesto za okupljanje i druženje u Beogradu. Studentski klub Urban-In, smešten u širem centru grada, biće otvoren u petak, a jedan od ciljeva je podizanje tolerancije među akademcima različitih etničkih grupa.\nKlub je osnovan na inicijativu novopazarske organizacije “Urban In”, uz podršku drugih sandžačkih udruženja, i nalazi se u Ulici Tadeuša Košćuška, gde će se, kako navode organizatori, održavati različiti kulturni programi, diskusije, koncerati ili aktivističke radionice.\nOpština Stari grad najavila je da će podržati rad kluba u realizaciji svih programa koji su zanimljivi mladim ljudima, poput korišćenja Sportskog centra "Milan Gale Muškatirović".\nUz to, objašnjava Mirsad Duran iz prijepoljske organizacije “Nova vizija” koja je podržala projekat, Studentski klub će organizovati i razmenu studenata iz Beograda i Sandžaka.\n“Predviđeno je da mladi ljudi iz Beograda posjete naše krajeve – Prijepolje, Priboj, Novi Pazar, Novu Varoš, Tutin, Sjenicu – i da se kroz aktivno druženje upoznaju sa svim onim što čini karakteristike života ovđe, što će, nadamo se, doprinijeti većem zbližavanju i razbijanju nekih predrasuda koje mladi ljudi imaju”, ističe Duran.\nPostojanje takvog mesta doprineće integraciji mladih Bošnjaka u srpsko društvo, mišljenja je Aida Ćorović iz udruženja “Urban In”.\nAida ĆorovićxAida Ćorović\n"Neki politički i religijski lideri pokušali su da ubede mlade Bošnjake da Beograd ne treba da doživljavaju kao svoju prestonicu. Mi to želimo da promenimo i da pokažemo da je Srbija i naša država", kazala je Ćorovićeva.\nPored toga što će ostaviti prostor korisnicima da sami kreiraju svoj program, Klub će ugostiti i brojne umetnike iz sandžačkog kraja. Novopazarski glumac Rifat Rifatović ističe da je kulturni prostor iz kojeg dolazi neistražen za beogradsku publiku pa očekuje da će joj biti interesantan.\n“To je šansa za umetnike iz Novog Pazara i regiona da ovde mogu da se prikažu i da dođu u situaciju da budu viđeni u Beogradu. Sigurno je da će se ovde publici predstaviti masa pazarskih bendova, slikara, iskreno se nadam da će i kuća u kojoj ja radim, Regionalno pozorište, imati učešće u tom približavanju Novog Pazara”, kaže Refiković.\nU vodećim beogradskim medijima područje Sandžaka i raško-limske doline dobija prostor uglavnom kada se problematizuju negativni događaji iz tog kraja. O Novom Pazaru se obično piše nakon incidenata na fudbalskim utakmicama, poput onog koji se nedavno dogodio tokom meča između timova Novog Pazara i Rada.\nKoliko su u takvoj medijskoj atmosferi mladi različitih nacionalnosti uopšte upućeni jedni na druge?\nMirsad Duran, čija organizacija već više od 10 godina radi sa lokalnom zajednicom na području Prijepolja, smatra da rezultati istraživanja o komunikaciji ljudi različitih nacionalnosti u Sandžaku nisu zadovoljavajući, ali dodaje da među mladima, ipak, posotji izvestan stepen komunikacije.\n“Mladi na ovim prostorima su znatno upućeniji jedni na druge i znatno lakše nalaze zajendnički jezik, nego kad je reč o odraslima, posebno ako je reč o predstavnicima političkih opcija ili verskih zajednica”, zaključuje Duran.\nGrad: Nova Varos\nMladi iz Sandzaka prije svega se trebaju uputiti jedni na druge, bez obzira na nacionalnost i zauzeti jedinstven stav prema Beogradu koji je u Sandzaku napravio veliku stetu jos tokom 90tih,a danas je ekonomski od tog podrucja svjesno napravio jednu jamu. Gospodja Aida Corovic potpuno grijesi smatrajuci da ce ovo pomoci integraciji nas Bosnjaka u Srbiji. Vjerovatno jer je i sama bila beogradski student te nas pokusava tek tako pribliziti Beogradu sto jednostavno nije islo niti ce ici. Treba biti suprotno - Srbi iz Beograda trebaju pokazati inicijativu, u suprotnom Srbija se moze oprostiti od Sandzaka. Bosnjaci su ovdje u poziciji da odredjuju sta ce i kako ce dalje, ne Srbi.\nPa Gospodine Seade,tesko da ce Bosnjaci odlucivati o sudbini Nove Varosi,s` obzirom da vas u Novoj Varosi nema ni 10 procenata,a sama Nova Varos se nalazi u Zlatiborskom okrugu.Gospodine Senade treba ziveti u realnosti,kada Vi to shvatite,tek cete tada moci biti bolji komsija sa Srbima.\nGospodine Pavle,Preusko gledate na cjelokupnu sliku. Bosnjaci u Sandzaku su bitan politicki faktor koji imaju kapaciteta direktno pregovarati o svojem statusu u okviru ili (zasto ne) i van drzave Srbije. Srbi se iz Sandzaka iseljavaju, Bosnjaci su mladje stanovnistvo sa pozitivnim prirodnim prirastajem na kojem ostaje buducnost ovog kraja. Tako i Srbija mora se ophoditi i prilagoditi takvome stanju ukoliko misli imati Sandzak kao dio Srbije. Nije sala, ovakvo razmisljanje je vecinsko, buduci da Bosnjaci u srbijanskom dijelu Sandzaka imaju 65-70 % udjela, zvanicni podaci popisa, koji su, moram naglasiti i bojkotovali popis u manjoj mjeri,te je taj procenat sigurno i prijeko 70 %.


Jerkov (DS): Stranka nije smela da dozvoli da je ugrozi desničarska politika - Politika - Dnevni list Danas\nPočetna » Politika » Jerkov (DS): Stranka nije smela da dozvoli da je ugrozi desničarska politika\n0Piše: Beta 21. maja 2020. 09.31\nJerkov je u intervjuu za današnju „Politiku“ navela da je to jedno od tri pitanja o kojima očekuje da se razgovara na sednici Glavnog odbora DS koja je zakazana za 31. maj.\n„Poklekli smo pred jednom ekstremno desnom politikom, vrlo često nasilnom, pred odricanjem od EU, pred politikom u čijoj osnovi je pouzdanje u ruski i kineski veto… Samo je DS u celom Savezu za Srbiju pristao da se odrekne svojih vrednost zbog nekakvog jedinstva koje je, vidimo, često nekorisno“, rekla je ona.\n„Od stranke sa najbogatijem unutarstranačkim životom i demokratijom postali smo stranka čijim organima se samo saopštavaju odluke koje su donete negde drugde, bez razgovora i uticaja na njih“, rekla je ona.\n„Kad god smo na stranačkim organima pitali za to, odgovarano nam je vrlo neprijatnim rečima, a to pitanje nije stavljano na dnevni red“, naglasila je ona.\nAleksandra Jerkov, Demokratska stranka, Savez za SrbijuBeograd


PORTAL KRUG - Još traju čišćenje i dezinfekcija\nPrevious Article Osnovci čistili obalu Ibra\nNext Article Oprezno na sunce – i u Kraljevu visok nivo UV zračenja\nI pored napora nadležnih da se groblje u Adranima posle poplava dovede u normalno stanje - tamo još uvek nije bezbedno.\n- Groblje u Adranima koje je bilo poplavljeno, sada je očišćeno i već dva puta dezinfikovano, međutim, još uvek postoji epidemiološki rizik, što znači da postoji opravdani razlog za sumnju da može biti ugroženo zdravlje ljudi. Molio bih građane Adrana, koji žele da odaju poštu svojim preminulima na Zadušnice, da ovog puta to izostave i verski obred obeleže palenjem sveća u obližnjoj crkvi. Unošenje hrane i, po našim običajima, ljubljenje spomenika, stvorilo bi veliki rizik za dobijanje zaraznih bolesti na tom području. Komunalna policija će ograditi taj prostor, nećemo nikoga sprečavati da prođe, ali bih molio ljude da shvate ozbiljnost sitacije i da ne ugrožavaju svoje zdravlje – rekao je danas direktor Zavoda za javno zdravlje Aleksandar Macan.\n- Kada dobijemo potvrdu Odeljenja za civilnu zaštitu da je objekat verifikovan za dezinfekciju, onda se vrši dezinfekcija. Svi objekti će biti dezinfikovani, ali je u pitanju veliko i razuđeno područje.Radimo sa manjim brojem ekipa, ali u narednim danima planiramo da dezinfikujemo sve objekte koji budu spremni. Većina objekata nije spremna, što smo se uverili na terenu, a ne možemo izvršiti dezinfekciju objekta dok se ne uklone sve nečistoće, ne pomere sve stvari, kako bi sredstva koja aplikujemo po tim objektima potpuno delovala, ljudi bili zaštićeni i mogli da se nastave dalji radovi na sanaciji - pojasnio je direktor Zavoda za javno zdravlje.


Objavljen Javni konkurs za izradu Lokalnog akcionog plana za decu - www.025.rs\nwww.025.rs / SOMBOR / Objavljen Javni konkurs za izradu Lokalnog akcionog plana za decu\nGrad Sombor objavio je Javni konkurs za izradu Lokalnog akcionog plana za decu. Na javnom konkursu može da učestvuje udruženje koja ima sedište na području Grada Sombora, koje je registrovano u skladu sa Zakonom o udruženjima, koje je opravdalo sredstva koja su im u prethodnim godinama dodeljena iz budžeta Grada po bilo kom osnovu, u čijem je statutu udruženja nedvosmisleno naveden rad sa decom, koje ima iskustva u izradi lokalnih politika i koje ima minimum 5 godina iskustva u kreiranju i realizaciji programa i aktivnosti za decu.\nZa izradu Lokalnog akcionog plana za decu obezbeđena su sredstva u iznosu od 700.000,00 dinara, od čega je 500.000,00 dinara izdvojeno iz budžeta Grada Sombora, a 200.000,00 dinara dinara obezbeđeno kao podrška Programa „Reforma poreza na imovinu“ koji finansira Švajcarska Vlada, a sprovodi Predstavništvo Helvetas Swiss Intercooperation.\nUčesnici Javnog konkursa mogu podneti najviše jedan predlog projekta.\nViše informacija, potrebnu dokumentaciju i način prijave pogledajte ovde.\nTags: izrada Lokalnog akcionog plana za decu, Javni konkurs, sombor


Provedba odogojne preporuke za maloljetnike u sukobu sa zakonom: Uključivanje u pojedinačni ili grupni tretman - BHIDAPA\nCPRC online edukacija: Uključivanje u pojedinačni ili grupni tretman!\npreuzeto: cprc.ba/ – online-edukacija-uklju%C4%8Divanje-u-pojedina%C4%8Dni-ili-grupni-tretman\nUprkos vanrednoj situaciji, Centar za istraživanje politika suprotstavljanja kriminalitetu nastavio je sa svojim aktivnostima.\nU petak 17. aprila 2020., održan je online edukacija na temu ”Uključivanje u pojedinačni ili grupni tretman vaspitnih, obrazovnih, psiholoških i drugih savjetovališta.\nUčesnici na edukaciji bili su: Predstavnici Službe socijalne zaštite općine Novi Grad, Službe socijalne zaštite općine Hadžići, Službe socijalne zaštite općine Stari Grad, te terapeuti zaposleni u Odjelu za savjetodavno – terapeutski rad.\nTužiteljica Advija Hajdo Balta otvorila je edukaciju sa predavanjem na temu ”Modul za provedbu odgojne preporuke: Uključivanje u pojedinačni ili grupni tretman vaspitnih, obrazovnih, psiholoških i drugih savjetovališta”.\nDrugi govornik na online edukaciji bila je psihoterapeutkinja, osnivačica i direktorica BHIDAPA Mirela Badurina, koja je učesnicima održala predavanje na dvije teme: ‘‘Obilježja razvoja i osnovni principi u radu sa djecom – od znanosti do prakse”, te ”Strategije rehabilitacije (implikacije za pojedinačni i/ili grupni tretman) i strategije uspostave odnosa”.\nSvi učesnici su se složili kako su na ovoj edukaciji naučili dosta novih stvari, koje će im mnogo pomoći u nastavku njihovog profesionalnog djelovanja.


Godišnje od pušenja umre oko 9.000 ljudi – Fokus.ba\nSvjetska banka sprovodi kampanju koja se odnosi na smanjenje upotrebe duhana u BiH\nGodišnje pušenje u BiH izazove skoro 9.000 smrtnih slučajeva, što znači da ako se ništa ne učini u narednih 20 godina, 180.000 ljudi će umrijeti, od čega je 10 odsto nepušača koji su izloženi duhanskom dimu, poput djece, što je neprihvatljivo, izjavio je danas u Sarajevu šef Kancelarije svjetske banke za BiH Emanuel Salinas.\nOn je istakao da Svjetska banka sprovodi kampanju koja se odnosi na smanjenje upotrebe duhana u BiH.\n“Radimo sa organima vlasti u BiH na donošenju zakonodavstva o zabrani upotrebe duhana, posebno na javnim, zatvorenim mjestima, ali radimo i sa brojnim drugim organizacijama o pitanju podizanja svijesti o štetnosti upotrebe duhana”, rekao je Salinas novinarima prije prezentacije studije “Vrijeme je za prestanak pušenja: Povećanje poreza na duvan i dobrobit domaćinstava u BiH”.\nEkonomista u Svjetskoj banci u Vašingtonu Cesar Kančo rekao je da najveću korist od povećanja cijena duvana u BiH ima 60 odsto stanovništva, a koji su u grupi najsiromašnijih u zemlji.\n“To su ohrabrujuće vijesti, jer se ovim pokazuje da povećanje poreza i cijena duvana progresivno ima pozitivnog uticaja na odvraćanje mladih od početka pušenja i odvraćanja od nastavljanja pušenja”, istakao je Kančo.\n“Kada dođe do povećanja cijene duvana, većina ljudi misli da će time biti najviše pogođeni najsiromašniji ljudi u zemlji, s obzirom da najsiromašniji pušači najveći dio svojih prohoda proporcionalno izdvajau za cigarete”, pojasnio je Fuks.\nPrema njegovim riječima, kada se uzmu u obzir i promjene u ponašanju, kao posljedica povećanja cijena duvana, onda veći broj siromašnih prestaje pušiti ili smanjuje pušenje, nego što to čine bogati ljudi, tako da se mogu vidjeti pozitivni efekti povećanja cijena.\nFuks je podsjetio i na uštede koje će se postići tokom života, posebno kod najsiromašnijih, po osnovu smanjenja potrošnje na duvan, kao i po osnovu smanjenja troškova za zdravstvo, odnosno za liječenje bolesti izazvane upotrebom duvana, te povećanjem produktivnosti i povećanjem radnog vijeka.


U periodu od 1. do 11. marta u Savremenoj galeriji Zrenjanin održaće se samostalna izložba slika „Kolekcija trenutaka“ autorke Tamare Jovanov iz Zrenjanina.\nIzložba se sastoji od dopunjenih serija slika, pod nazivom „Da se ne zaboravi“ i kako je Slavica Popov, viši kustos i istoričar umetnosti, rekla: „Ove slike su tragovi nekog prošlog života i posmatranjem možemo, u mašti, revitalizovati život koji se nekada, u tom prostoru, odvijao. Ovi radovi su način da neke priče prerastu u večnost, na koju nikada ne smemo da zaboravimo.“\nNovina u seriji jesu slike zrenjaninskih motiva, od stare špiritane, jezera, Begeja, do mostova i ostalih gradskih veduta. Takođe, prvi put će biti izloženi stihovi, priče i misli, kao prateći deo slika.\nPored slikarstva, autorka se bavi pisanjem poezije i proze, za šta je dobila brojne nagrade.\nOd 2019. godine volontira u Savremenoj galerija Ečka – Zrenjanin.\nTagovi galerija zrenjaninsavremena galerijaTamara JovanovVesti Zrenjanin\nKK Bagljaš vodio sa + 15 protiv Beočina, pa izgubio - sledi plej of


M. P. 17. februara 2019. 10:57\nFilm „Sinonimi“ izraelskog reditelja Nadava Lapida sinoć je osvojio Zlatnog medveda, glavnu nagradu 69. Međunarodnog filmskog festivala u Berlinu (Berlinale), saopštili su organizatori.\nNagradu Gran pri žirija dobilo je ostvarenje „Grace de Dieu“ (Božija milost) francuskog reditelja Fransoa Ozona, priči o skandalu pedofilije u Katoličkoj crkvi.\nNemica Angela Šanelec dobitnica je nagrade za najbolju režiju za film „I was at home, but“, dok su nagrade za najboljeg glumca i glumicu dobili Kinezi Vang Jingčun i Jong Mej za uloge u istom filmu „So Long, my son“.\nČarobne noći (video)\nČelično nebo 2 (video)\nPočasnog Zlatnog medveda za životno delo ove godine je dobila britanska glumica Šarlot Rempling i njoj u čast je prikazano kultno ostvarenje iz 1974. „Noćni portir“ italijanske rediteljke Liliane Kavani.\nDodela nagrada je protekla i u atmosferi odavanje pošte preminulom Brunu Gancu, koji se smatra jednim od najvećih glumaca nemačkog govornog područja. Dirketor festivala Diter Koslik izjavio je da je Ganc sada zaista na nebu nad Berlinom, aludirajući na film „Nebo nad Berlinom“ Vima Vendersa u kojem glumac igra anđela.\nOvogodišnji festival je poslednji za Koslika koji posle 18 godina na čelu festivala iduće godine ostavlja rukovođenje dvojcu – bivšem umetničkom direktoru Filmskog festivala u Lokarnu Karlu Katrijanu i Holanđanki Marijeti Risenbek, bivšoj direktorki „Džerman filmsa“ (German Films) tela za promociju nemačkog filma u inostranstvu.\nDa se naježiš: Černobiljska verzija „Simpsonovih“ (video)\nOtrovna ruža (video)\nU ratu (video)\nOrtaci na točkovima (video)\nOriginalni francuski žigolo (video)


POMETNJA U EU: Finska priznaje Kataloniju? - GlobalCir\nFinska bi mogla da postane prva zemlja koja će zvanično priznati Kataloniju kao republiku, a taj potez bi ovu skandinavsku zemlju mogao da direktno suprotstavi Evropskoj uniji, piše londonski “Dejli ekspres”.\nPoslanik iz Laponije, Miko Karna, najavio je, naime, da će finskkom parlamentu podnijeti prijedlog da prizna novonastalu državu, prenosi list. Kako se podsjeća, Karna, koji je iz redova vladajuće Partije centra koju predvodi premijer Juha Sipila, čestitao je Kataloniji nakon što je regionalni parlament u petak izglasao otcjepljenje od Španije.\nAko bi Finska zvanično priznala Kataloniju kao novu državu to bi bio samo još jedan udarac za EU koja je snažno podržala jedinstvenu Španiju, navodi list. “Ako bi Finska priznala Kataloniju, time bi se narugala Evropskoj uniji i njenom odbijanju da prizna novi status tog regiona”, piše “Dejli ekspres”.\nIstovremeno, ukazuje londonski dnevnik, predsjednik Evropske komisije Žan-Klod Junker upozorio je da se pojavljuju “pukotine” u okviru EU zbog potresa u Kataloniji koje dovode do rascjepa u Uniji. Škotska vlada je takođe uputila poruku podrške, navodeći da Katalonija “mora imati” pravo da odredi vlastitu budućnost.\nŠkotska vlada saopštila je da “poštuje i razumije” stav katalonske vlade, a centralnu vladu u Španiji kritikovala je zbog “odbijanja dijaloga”. “Dejli ekspres” piše da bi i Argentina mogla formalno priznati Republiku Kataloniju. Ljevičarski poslanik argentinskih socijalista Huan Karlos Ðordano, koji zastupa provinciju Buenos Aires, rekao je, naime, da će u parlamentu podnijeti prijedlog da ta južnoamerička zemlja prizna Kataloniju.


ODRŽAN PRVI UMBRO FIFA TURNIR U DELTA CITY-U | Sport Vision\nSubota je dan za fudbal, ne samo profesionalni, već i gejmerski. Baš zato smo ove subote, 11. maja, u Delta City-u organizovali prvi Umbro FIFA turnir koji nam je otkrio nove nade gejminga u Srbiji.\nPriliku da učestvuje na turniru dobilo je 16 igrača, koji su se prethodno prijavili za učešće. „Ljuta borba“ počela je tačno u 12h i obeležilo ju je mnogo produžetaka i penala. Momci se nisu predavali do kraja, ali smo na kraju ipak dobili trojicu najboljih, koji su osvojili vaučere od 10 000, 5 000 i 3 000 dinara za kupovinu Umbro opreme u našim prodavnicama.\nPrvo mesto pripalo je Mateji Dimitrijeviću, drugo mesto Aleksandru Landeki, a treće Goranu Jovičiću. Program je vodio Marko Bezbradica, poznatiji kao Beki, FIFA igrač eSports tima Crvene zvezde, dok su učesnicima neverovatnu podršku pružali i drugi poznati Zvezdini gejmeri. Oni su podigli atmosferu i svojim prisustvom privukli pažnju brojnih gledalaca.\nSvi koji su tog dana došli u Delta City dobili su na poklon Umbro eSports majicu.\nPogledajte kako je bilo na prvom Umbro FIFA turniru.


Studenti studentima — besplatne radionice programiranja i dizajna za studente beogradskih fakulteta – Startit\nStudenti studentima — besplatne radionice programiranja i dizajna za studente beogradskih fakulteta\nBesplatne radionice će biti održane 20. i 21. oktobra, a rok za prijavu je do 12. oktobra u ponoć.\nUdruženje studenata informatike Fakulteta organizacionih nauka — FONIS i ove godine tradicionalno organizuje projekat ‚‚Studenti studentima”. Projekat čiji je glavni cilj proširenje znanja iz oblasti informacionih tehnologija, biće održan 20. i 21. oktobra na FON-u.\nTokom vikenda u sklopu ovog projekta će biti održano 12 besplatnih radionica, a pravo učešća imaju studenti svih fakulteta Beogradskog univerziteta.\nKao i do sada studente koji žele da zakorače u svet informacionih tehnologija, upoznaju se sa najnovijim trendovima u ovoj industriji, steknu nova znanja ili prošire postojeća će u neformalnoj atmosferi učiti njihove kolege, studenti FON-a.\nViše detalja o kursevima dostupno je na sajtu projekta.\nProjekat ‚‚Studenti studentima” će biti održan 20. i 21. oktobra na Fakultetu organizacionih nauka. Svi zainteresovani studenti se za događaj mogu prijaviti putem ove forme. Broj mesta je ograničen, a prijave su otvorene do 12. oktobra u ponoć.


ODRŽANA SVEČANA AKADEMIJA POVODOM LENJINOVOG ROĐENDANA\nNKPJ i SKOJ održali su u subotu 20. aprila u sali „Novi svet“ Svečanu akademiju povodom 143. godišnjice od rođenja lidera boljševičke partije i Velike Oktobarske socijalističke revolucije, Vladimira Iljiča Uljanova – Lenjina.\nPODRŠKA ŠTRAJKU RUDARA I TOPIONIČARA U ZAJAČI\nNova komunistička partija Jugoslavije (NKPJ) daje punu podršku zaposlenima u preduzeću Rudnici i topionica “Zajača” kod Loznice koji od utorka štrajkuju zahtevajući da im se isplate zaostale plate i overe zdravstvene knjižice.\nVOJVODINA PRIPADA RADNOM NARODU\nNova komunistička partija Jugoslavije - NKPJ ističe da nove igre oko položaja Autonomne pokrajine Vojvodine pokazuju duboke konfrontacije buržoaskih političkih stranaka i njihov otvoren sukob nastao kao posledica borbe za vlast na nivou autonomne pokrajine. Takva razmimoilaženja buržoaskih stranaka i tajkunskih grupa koje stoje iza njih su direktno suprotstavljena interesima radnog naroda Srbije.\nPodrška DNR Koreji, nuklearni rat nameću SAD\nNova komunistička partija Jugoslavije (NKPJ) najoštrije osuđuje agresivno ponašanje Sjedinjenih Američkih Država i njenog satelita Južne Koreje kao i poteze koje povlači Japan a koji su preteći prema miroljubivoj Demokratskoj Narodnoj Republici Koreji i nameću joj nuklearni rat.\nPotpuni krah politike buržoaske vlade\nNova komunistička partija Jugoslavije (NKPJ) ocenjuje da se Srbija pod vođstvom buržoaske pro-imperijalističke Vlade realno nalazi u dužničkom ropstvu i pred potpunim krahom.